Мусобақада ўнга яқин мамлакатдан 180 нафардан зиёд чарм қўлқоп устаси ўн вазн тоифасида совринли ўринлар учун кураш олиб борди. Муросасиз курашларга бой кечган беллашувлар якунида ҳамюртларимиздан истеъдодли ёш боксчимиз Ботирали Мамажонов (81 кг.) олтин медални қўлга киритди.\nВакилларимиздан Анвар Туропов (64 кг.) ва Баҳодир Жалолов (91 кг.) мусобақанинг кумуш медали билан тақдирланди.\nҚизғин баҳслар давом этмоқда\nШахмат бўйича “Moscow Open — 2014” халқаро фестивалида Ўзбекистон вакиллари муваффақиятли дона сурмоқдалар.\nХусусан, мусобақанинг талаба-гроссмейстерлар ўртасидаги беллашувларида иштирок этаётган Нафиса Мўминова дастлаб россиялик Варвара Саулинани мағлубиятга учратди. Иккинчи ва учинчи турларда эса у мезбон спортчи Лидия Томникова ва Ирина Василевичдан устун келди. Нафиса навбатдаги баҳсда грузиялик Мэри Арабидзега қарши дона суради.\nФестивалда юртимиз шарафини ҳимоя қилаётган Роман Голубев россиялик Арнольд Солдатов, Василий Майоров, Вилдан Галямов, Игорь Улянкин ва қозоғистонлик Жандос Агмановни мағлубиятга учратиб, пешқадамлар сафидан жой олди.\nЮртдошимиз Одил Собитов эса дастлабки икки партияда россиялик Ришат Ракаев ва Аркадий Пастерни енгиб, совринли ўринлардан бирини қўлга киритиш учун ўз имкониятини яхшилаб олди.\nТеннисчимиз ғалаба билан бошлади\nФранциянинг Монпелье шаҳрида бошланган теннис бўйича “Open Sud de France” халқаро турнирида мамлакатимизнинг биринчи рақамли ракетка устаси Денис Истомин ҳам муваффақиятли иштирок этмоқда.\nСпортчимиз мусобақанинг яккалик баҳслари дастлабки босқичида туркиялик Марсель Илҳан устидан икки сетда 6:4, 7:5 ҳисобида зафар қучди. Энди у жуфтликлар беллашувида россиялик Николай Давиденко билан бирга Александр Недовесов (Қозоғистон)/Михал Пшисенжни (Польша) дуэтига қарши кортга чиқади.\nТурнирнинг ғолиб ва совриндорлари номи 9 февраль куни маълум бўлади.\nМазкур рукндаги бошқа мақолалар: « Баркамол авлод тарбияси — устувор мақсад\tЁш полвонимиз маҳорати »


Ўзбекистонда газ ва электр тақчиллигидан “қиёмат куни” етиб келди « O'zbekiston ERK Demokratik Partiyasi\nЎзбекистонда газ ва электр тақчиллигидан “қиёмат куни” етиб келди\n28 November 2012 - 10:36\nЎзбекистонда қиш мавсуми кириши билан мамлакат аҳолиси газ йўқлиги ва электр таъминотида узилишлардан азоблана бошлаяпти. Қизиғи шундаки, илгари бу муаммолар ҳақида индалмас эди, аммо ҳозир маҳаллий ОАВ шу мавзуни кўтариб чиқадиган бўлди.\nМисол учун, кеча Жиззах вилояти телевидениеси Жиззахда 20-25 ноябрь кунлари аҳолига газ узилишлар билан етказилгани боис тўққиз кишининг заҳарлангани ҳақида хабар берди.\n“Сангзор” маҳалласида истиқомат қилаётган одамлар сал бўлмаса ис газидан ҳалок бўлаёздилар: улар тунда печкаларини ёқиб қолдирганлар, аммо газ келмай қолиб бир оз ўтганидан сўнг яна кела бошлаган. Шунда ёнмай қолган газ хонадонларни тўлдира бошлаган. Одамлар ўз вақтида уйғониб ҳалокатнинг олдини олдилар, аммо уларни оғир аҳволда касалхонага етказилди. Ҳудди шу каби воқеалар бошқа маҳаллаларда ҳам содир бўлган. Бироқ бунақа воқеалар ҳақида Ўзбекистоннинг ҳар қандай бурчагида яшайдиган одамлар ҳам сўзлаб беришлари мумкин.\nЖиззах вилоятидаги қишлоқларнинг 70 фоизида табиий газ баҳордаёқ ўчиб бўлган. Экспертларнинг тахминига кўра, бу йил Ўзбекистон аҳолисининг учдан бир қисми уйларини ўтин ёки кўмир билан иситишга мажбур бўладилар. Экспертлар аҳолини арзон кўмир билан таъминлаш бўйича расмийлар тарафидан ишлаб чиқарилган комплекс чора-тадбирларни ўрганиб чиқиб, советлар даврида Ўзбекистонда газлаштирилган аҳоли пунктларининг сони йилдан йилга кўпайганидан фарқли ўлароқ, мустақиллик даврида бундай қишлоқларнинг сони камаяётганини қайд этдилар. Қизиғи шундаки, бу ишларнинг ҳаммаси маҳаллий матбуотда газлаштириш даражаси кўтарилаётгани ҳақидаги баландпарвоз хабарлар қабатида ўтаяпти.\nШу билан бирга, аҳолининг “газ таъминотида нега узилишлар бўлаяпти?” деган ҳақли саволига расмийлар аҳолининг дебитор қарзлари миқдори жуда катта бўлиб кетгани билан изоҳлаяптилар. Ҳолбуки, бир неча йилдан бери расмийлар коммунал хизматлар учун тўловларни мажбурий равишда ва ҳатто одамларнинг иш ҳақи ва пенсияларидан олдиндан ушлаб қолаяптилар.\nСамарқандлик журналист Тошпўлат Раҳматуллаев ўзининг блогида ёзишича, Самарқанд шаҳар аҳолисининг коммунал тўловлар бўйича қарздорлиги турли мажлисларда ўқиб эшиттирилган маълумотларга кўра, 75 миллиард сўмни ($38 млн) ташкил этар экан .\nМисол учун, биргина Самарқанд тумани Чармгори маҳалласидаги 80 та оиланинг қарзи 2 миллиондан 4 миллион сўмгача экан. Маҳалла фуқароси Ўлмас Юнусовга кўра, унга 2,8 миллион сўм қарз ёпиштириб қўйишган. “Аммо маҳалладан на мен ва на бошқа одам райгаз шунча қарзни қаердан олганини билмаймиз: бизда уч йилдан бери газ йўқ. Назоратчи бирор марта ё менинг уйимга ё қўшниларимникига келмаган. Шунча қарзни компьютер қаердан олди?” – дейди самарқандлик ака ҳайрон бўлиб.\nСамарқанддан олинган хабарларга кўра, шаҳар четида ҳақиқатда газ йўқ, шаҳарнинг қолган қисмида босим жуда паст. Одамлар хавотир ила қиш келишини кутиб ўтиришибди, ахир одамлар газдан биргина овқат пишириш учун эмас, балки уйларни иситиш учун ҳам фойдаланадилар.\nГаз таъминотидаги тақчилликлар боис ҳамма электр асбобларини ишга солгани учун электр узатиш линиялари юкланишни кўтара олмай трансформаторлар ёниб кетаяпти ва оқибатда Самарқанд аҳолиси бир-неча соатлар давомида светсиз ўтиришга мажбур бўлаяпти.\n“Самарқандда “қиёмат куни” етиб келди дейдиган аҳвол юзага келган”. Свет ўчиб ёнаверганидан самарқандликларнинг электр асбоб ва жиҳозлари яроқсиз ҳолга келиб қолди.\nНаманган маҳаллаларида назоратчлик қиладиган газ таъминоти идорасининг ходими айтишича, у ишлайдиган газ таъминоти корхонасининг директори Тошкентдан жуда тушкун кайфиятда қайтиб келган, негаки шу кунларда шаҳар газ қувурларидаги босим ўтган йилнинг қиш мавсумидаги босимнинг ярмига ҳам етмаган экан.\nТошкентда ҳам аҳвол жуда “зўр” эмас: мамлакат пойтахтининг микрорайонларида суткасига уч-беш соатдан электр узилишлари тартиби жорий этилган. Бунинг сабаби – СССР давридан бери фаолият юритаётган электр қуввати корхоналари шаҳар эҳтиёжини қоплай олмаётганидир. Ўзбекистонда мустақилликнинг 21 йили мобайнида бирорта янги иссиқлик ёки гидроэлектр станцияси қурилмади. Шунинг учун ҳам келаётган қиш мавсумида халқнинг аксарият қисми электр, газ, ёқилғи тақчиллигини бошидан кечириши муқаррар.\nЮқорида санаб ўтилган барча қийинчиликлар қабатида Ўзбекистон раҳбарияти мамлакатдан экспорт қилинаётган табиий газ ва электр энергияси улушини кўпайтираётгани кишини нафақат ажаблантиради, балки ғазаблантирмай иложи йўқ.


ЖССТ Ҳиндистон томонидан ишлаб чиқилган CovavaxTM коронавирус вакцинасини тасдиқлади\n19 Dekabr 14:01 COVID-19\nCovavaxTM ВАКЦИНА ЖССТ КОРОНАВИРУС ҲИНДИСТОН\nҲиндистонда ишлаб чиқилган CovavaxTM коронавирус препарати Жаҳон соғлиқни сақлаш ташкилоти (ЖССТ) томонидан фавқулодда вазиятларда фойдаланиш учун рухсат этилган.\nВакцина Американинг Novavax компанияси лицензияси асосида Ҳиндистон сарум институтида яратилган, дея хабар беради Associated Press.\nВакцина фақат коронавирусга қарши эмланган саёҳатчиларга рухсат берувчи бир қатор давлатлар томонидан тасдиқланиши кутилмоқда. Препаратнинг афзалликларидан бири оддийроқ сақлаш шартлари. Тўлиқ эмлаш босқичини якунлаш учун вактсинанинг икки дозаси берилиши керак. Вакцина кам даромадли мамлакатларда, жумладан, ЖССТнинг COVAX дастури орқали эмлаш даражасини оширишга ёрдам бериши кутилмоқда.\nЎзбекларга коронавирусга қарши вакциналарни аралаштириш тавсия этилмайди\nВакцина янги омикрон штаммига қарши курашда қанчалик ёрдам бериши мумкинлиги ҳақида савол қолмоқда.\nЎзбекистондаги яна бир университет карантин остига олинди\nКоронавируснинг 3D-модели яратилди


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ҳалима Иброҳимова ўзидан 7 ёш кичик турмуш ўртоғи билан қандай танишганини сўзлаб берди\t15:59, 30 июнь\tКомик актриса Ҳалима Иброҳимова айни кундаги ижодий фаолияти ва шахсий ҳаёти билан боғлиқ саволларга жавоб берди. “Ўзимдан ҳам ‘Эрингиз билан ўн йилга шартнома тузган экансизми?’, деб сўрашади. Айрилардан ‘Унинг пулига уйланганда’ каби гапларни эшитиб қоламан. Турмуш ўртоғимнинг исми Жалолиддин, оилада кенжа ўғил. У киши билан уйимизни таъмирлаётганда танишгандик. Усталар орасида Жалолиддин акам ҳам бўлган. Поччам ‘Шу йигит сени сўраяпти’ деганида, ишонмагандим бошида. ‘Мендан етти ёш кичкина экан, йўқ’, деганман. Қайнонам совчи бўлиб келганидан сўнг 15-20 кунда тўйим бўлган”,—дейди актриса “Бекажон” газетасига берган интервьюсида. “Оилада етакчи менман. Буни ҳеч қачон яширмаганман. Чунки турмуш ўртоғимдан етти ёш каттаман. Демак, ҳаёт тажрибам ҳам уларникидан кўпроқ. Одамлар нима деса деяверади, ичимдаги душманларим кимлигиниям биламан, ҳатто”.


Смартфон телефонга қарамликни қандай енгиш мумкин: 5та оддий чора - 8 Ноября 2021 - www.SheJoT.CoM\nГлавная » 2021 » Ноябрь » 8 » Смартфон телефонга қарамликни қандай енгиш мумкин: 5та оддий чора\nСмартфонга қарамлик смартфонга боғлиқ муаммо эмас. Агар шундай бўлганида ундан бутунлай қутулиш тўғри ечим бўлар эди. Муаммо сиз қайси иловалардан қандай фойдаланаётганингизда.\nЁзувчи ва муҳаррир Меган Гольштейн смартфонга қарамликни енгиш бўйича кўплаб усулларни ўзида синаб кўрди. У телефондаги ижтимоий тармоқларни бутунлай ўчириб ташлашга ҳаракат қилди, ҳатто смартфон экранини оқ-қора қилиб ҳам қўйди. Лекин буларнинг бари ҳеч қандай натижа бермади. Натижада у 5та қадамдан иборат қўлланмани ишлаб чиқди.\n1.Фойдали иловаларни зарарлиларидан фарқланг\nМеган дастлаб қайси иловалар сиз учун фойдали, қайсилари эса зарарли эканини аниқлаб олишни таклиф этади. Фойдали иловаларга, масалан, банк дастурлари, калькулятор, тақвим, карта ва бошқаларни киритиш мумкин. Ўйин, ижтимоий тармоқ, селфи учун иловалар эса зарарли.\nБироқ буни аниқлаш индивидуал характер касб этади. Масалан, кўпчилик учун Instagram зарарли, чунки у кўп вақт олади ва ҳеч қандай фойда келтирмайди. Бироқ агар иш фаолиятингиз ижтимоий тармоқларга боғлиқ бўлса, Instagram сиз учун нафақат фойдали, балки зарур бўлиши ҳам мумкин.\nГольштейн зарарли иловаларнинг турли белгиларини санаб ўтади:\n-Сиз бу иловани очиш ва текшириб кўриш ҳиссини енгиб бўлмаслигини биласиз;\n-Унда вақтингизнинг кўп қисмини ўтказганингизга афсусланасиз;\n-У ҳаётингизни яхшилаш ўрнига ёмонлаштиради;\n-У ҳеч қандай фойда келтирмайди.\nСмартфондаги фойдали ва зарарли дастурлар рўйхатини тузинг. Ана шунда қайсиларини чеклаш кераклигини аниқ биласиз.\n2. Ҳақиқатан зарарли бўлган дастурларни ўчиринг\nАгар телефонингизда сиз фойдаланмайдиган, хотирани бекорга эгаллаб ётган иловалар бўлса, уларни ўчиринг. Ҳеч қачон иловани "қачондир керак бўлиб қолар” деган тамойилдан келиб чиқиб юкламанг.\nИловани ўчиришга қарор қилгач, бир неча дақиқа вақт сарфлаб, у билан боғлиқ аккаунтни ҳам ўчиринг.\nТелефон ўйинларини ҳам ўчиринг. Тўғри, улар билан вақт ўтказиш мароқли. Бироқ ана шу мақолани ўқишга қарор қилдингизми, демак, смартфонда вақтингизнинг кўп қисмини бекорга сарфлаяпсиз.\n3. Қолган иловаларни қайтадан жойлаштиринг\nУларни папкаларга жойланг.\nFacebook, Twitter, Instagram ва ижтимоий тармоқлар фойдали бўлиши мумкин, бироқ ҳар доим ҳам эмас. Уларга камроқ чалғиш учун уларнинг белгиларини узоқроққа беркитиш лозим.\nИжтимоий тармоқларга тегишли белгиларни иккинчи экранга ўтказинг ва у ерда папкаларга солиб, гуруҳларга ажратинг. Авваллари Instagram’ни очиш учун смартфонни бир марта босиш кифоя эди. Энди эса учта ҳаракатни амалга оширишга тўғри келади. Булар – керакли экранни танлаш учун бармоқ билан суриш, папкани очиш ва ундан кейингина керакли белгининг устига босиш.\nДастурни очишга қанчалик кўп ҳаракат талаб этилса, уни амалга ошириш иштиёқи ҳам камроқ бўлади. Бундан ташқари, фойдасиз иловалар асосий экранда бўлса, улар ёдингизга камроқ тушади.\nОддий қоида: кўп ишлатилмайдиган иловани асосий экранга жойлаштирманг.\n4. Кўплаб эслатмаларни ўчириб қўйинг\nИжтимоий тармоқлар иловалари эслатмаларни ўчиришга мосланган батафсил созламаларга эга. Бироқ кўплаб бошқа дастурларда буни топа олмаймиз. Омадни қарангки, ортиқча эслатмаларни тизим параметрлари орқали ўчириб қўйиш мумкин.\nAndroid учун "Созламалар” иловасига киринг ва "Эслатмалар” бандини топинг. iPhone учун эса тизимли "Созламалар”га кириш керак. У ерда "Эслатмалар” бандини изланг ва иловалар рўйхатини кўринг. Зарур бироқ ўқиш ҳар доим ҳам долзарб бўлмаган иловани танланг. "Эслатмаларни кўрсатиш” бандини босинг ва уни "Ўчирилган” ҳолатига ўтказинг. Ана шу ҳаракатни аҳамияти камроқ бўлган барча дастурларга қўлланг.\n5. Фойдали иловаларни ўрнатинг\nДемак, фойдасиз ва ишлатилмайдиган дастурларни ўчирдингиз, смартфонни ўйинлардан тозаладингиз, ижтимоий тармоқларни папкалар ичига яширдингиз ва эслатмаларни тўғри созлаб чиқдингиз. Энди кейинги қадамга ўтиш керак: зарарли иловалар чекланганидан кейин бўшлиқ ҳисси пайдо бўлмаслиги учун смартфонга фойдали иловаларни юклаш керак.\nМеган хоним смартфонга қарамликни чекишга қиёслайди. Чекишни ташлашнинг самарали усули – зарарли одатни фойдалисига алмаштириш. Ҳеч бўлмаганда нейтрал одатга.\nШунинг учун собиқ чекувчилар сигаретлар ўрнига сақич чайнаш, мунтазам сут ичиш ёки спорт билан шуғулланиш кабиларни қўллашга ҳаракат қиладилар.\nСмартфон билан ҳам худди шундай. "Экранга ёпишиб олиш” ҳиссини енга олмаётганингизни англасангиз, унга қарши чиқманг, иловалар билан эмас, фойдалироқ нарсалар билан шуғулланинг. Гольштейн бунинг учун фойдали иловаларни ўрнатиб олишни тавсия этади.\nХорижий тилларни ўрганиш учун энг машҳур илова. Ўқиш, ёзиш, оғзаки нутқ ва эшитиш қобилиятини ривожлантириш имконини беради.\nМияни машқ қилдириш учун машҳур илова. Унда мантиқ, диққатни жамлаш ва хотирани кучайтириш учун кўплаб машқлар жамланган. Илова инглиз тилида, шунинг учун бирйўла тилни ҳам ўрганишга тўғри келади.\nАқлга китоблардан кўпроқ яна нима ижобий таъсир кўрсатиши мумкин? Истаган вақтингизда бадиий адабиётни ўқишингиз мумкин. FBReader — бунинг учун аъло даражадаги илова.\nАна шу каби фойдали иловаларни асосий экранга жойлаштиринг. Улар кўз олдингизда бўлсин. Яна зериккан вақтингизда "ижтимоий тармоқ ва ўйинга ёпишиб олмай”, инглиз тили кўникмаларингизни ривожлантиринг ва мантиқий вазифалар ечинг. Бу ҳам вақт ўтказишнинг бир усули, бироқ анча фойдалироқ.\nКатегория: Foydali maslahatlar / Полезны советы | Просмотров: 19 | Добавил: iphone | Теги: #ahborot, #Yangilik, #uznews, #habarlar, #newsuz, #Yangiliklar, #news, #xabarlar, #новости | Рейтинг: 0.0/0


ИнтерФУТБОЛ :: Ботир Қораев: "Жамоамиз потенциали юқори"\nБотир Қораев: "Жамоамиз потенциали юқори"\nСуперлиганинг 19-туридан ўрин олган "Машъал" - АГМК учрашувидан кейин мезбонлар мураббийи Ботир Қораев матбуот анжуманида қатнашди.\n"АГМК жуда тажрибали жамоа, бежизга иккинчи ўринда кетмаяпти. Бугунги баҳс оғир бўлишини билгандик. Биринчи ўтказиб юборган голимиз бизга қаттиқ таъсир қилди деб ўйлайман. Ҳимоячимизнинг хатосидан кейин гол ўтказдик. Бизда ҳам вазиятлар бўлди, аммо фойдалана олмадик. Иккинчи гол ўтказилган вазиятда дарвозабонимизга қарши қўпол ўйналгандек туюлди. Ҳозир четдан туриб гапириш нотўғри деб ўйлайман, такрорий вазиятни кўриб чиқиш керак", - дейди Қораев.\n- "Машъал" кетма-кет бешинчи мағлубиятни қабул қилиб олди...\n- Албатта, кетма-кет бешта ўйинда ютқазиш қийин. Жамоамиз маълум танаффусдан кейин Суперлигага қайтди. Таркибимизда ёш футболчилар жуда кўп. Ҳар бир баҳсда ғалабага интилаяпмиз. "Қизилқум" билан баҳсда ҳам 4-5та имкониятлар бўлди, "Сурхон" билан баҳсда ҳам камида 7та вазият бўлганди, "Насаф"га қарши баҳсда тан олиш керак ўйинимиз яхши чиқмади, бугун ҳам футболчиларимиз ёмон ҳаракат қилишмади. Аммо бугунги мағлубиятни унутиб, "Қўқон-1912" билан баҳсга тайёргарлик кўрамиз.\n- Бешта мағлубиятдан кейин мураббийлар штабида ўзгариш бўлади деб ўйлайсизми?\n- Буни клуб раҳбарияти ҳал қилади. Биз ўз устимизда ишлаяпмиз. Агар жамоада ўйин йўқ бўлса бошқа гап эди. Уйда "Бунёдкор"га қарши 90 дақиқа давомида 10 киши бўлиб тенгма-тенг ўйнагандик. "Сурхон" билан ҳам ажойиб ҳаракат қилгандик. Жамоамиз потенциали юқори. Ғалаба ва мағлубият доим ёнма-ён юради.\n- Бугунги натижага ҳакамлар қанчалик таъсир ўтказди деб ўйлайсиз?\n- Ўйин вақтида эҳтирос билан уларга эътироз билдиришимиз табиий ҳол. Исталган мураббийда бундай ҳолат бўлади. Аммо ҳакамларни муҳокама қилишга бизнинг ҳаққимиз йўқ.\n- Захирадан тушган футболчилар ўйинни кучайтира олдими?\n- Мўмин Мелиев бироз яхши ўйнади. Бизда энг катта муаммолардан бири захирадан тушганлар ўйинимизни кучайтира олишмаяпти. Ўтган ўйинларда ҳам шундай вазият бўлди. Бу борада ишлаяпмиз. "Қўқон-1912" билан ўйинда мухлисларни хурсанд қилишга ҳаракат қиламиз.\n- Бугунги матбуот анжуманида Дилвер Ваниев қатнашмаганига нима сабаб бўлди? Мағлубиятдан кейин кайфияти йўқми?\n- Дилявер Ваниев бетоблиги боис матбуот анжуманида қатнаша олмади. Насиб қилса кейинги ўйиндан кейин Ваниевнинг ўзи матбуот анжуманида иштирок этади.


Самвел Бабаян: "Тақвим жуда ҳам расво тузилган" / CHAMPIONAT.asia\n13:17Дунёнинг энг қиммат футболчилари (Топ-10) 0 12:54"Барселона"нинг беш футболчиси ва икки мураббийида коронавирус аниқланган 1 12:30Дунёнинг энг қиммат футболчилари (11-20) 2 12:08Карраско: "Атлетико" телевизор экранлари орқали томоша қилаётган мухлисларини хурсанд қилишни хоҳлайди" 0 11:44"Эвертон" 30 миллион евролик трансферни амалга оширишга тайёр 0 11:24Биласизми? "Барселона" Златан учун Это’о + 40 млн евродан воз кечган 5 11:15ПСЖ шифокори Ди Марияда уйқусизлик ва депрессия борлигини маълум қилди. У ўзини зомби каби тутмоқда 2 10:51Биласизми? "Интер" Коко туфайли Кларенс Зеедорфдан воз кечиб юборган 1 10:48Европанинг топ-клублари "Атлетико" ҳимоячисига даъвогар 0 10:25АГМК жамоаси катта танаффусдан кейин машғулот ўтказди 1 10:20“Металлург” машғулотларни бошлаб юборди 0 10:13"Қўқон-1912" жамоаси кеча "Марказий" стадионида машғулот ўтказди 2 10:11"Пахтакор" машғулотларни бошлади 17 10:02Биласизми? Тарихдаги энг яхши фулбэклардан бири "Реал"га тасодиф туфайли келиб қолган 2 09:53“Монако” тўпурарига нарх белгилади 1\nСамвел Бабаян: "Тақвим жуда ҳам расво тузилган"\nСуперлиганинг 23-туридан ўрин олган АГМК - "Локомотив" (1:1) учрашувидан сўнг меҳмонлар устози Самвел Бабаян ўз фикрларини билдирди.\n"Менимча ўйин қизиқарли ўтди, ҳеч кимни бефарқ қолдирмади. Вертикал футбол ўйнадик, ҳужумга ҳужум билан жавоб бердик. Бироз устунликка эга бўлдик. 1:0 ҳисобида олдинда бораётганимизда гол уриб ўйинга нуқта қўйишимиз керак эди. Афсуски ғалабани қўлдан чиқардик. Бугун мен йигитларимда характер кўрдим. Сабаби АГМК кубок финалидаги мағлубиятдан сўнг характер намойиш этишларини кутгандим. Натижа ва ўйин сифати борасида ўсишимиз керак. Ўйинлар давомида ҳисобда олдинда бориб якунда дуранг ўйнаяпмиз", - деб гап бошлади Самвел Бабаян.\n- Жамоа 11 кун танаффусдан кейин биринчи бор ўйнади, энди яна тахминан 20 кун ўйнамайди. Футболчиларни тонусда ушлаб туриш қийин эмасми?\n- Тақвим жуда ҳам расво (безобразно) тузилган. Бу ҳақда олдин гапирмаётгандим, баҳона бўлиб қолмаслиги учун. Савол берганингиз учун жавоб бераяпман. 11 кун ўйин амалиётисиз қолиш...жамоани қандай ушлаб турамиз. Чемпионат ўйинлари давом этаверса ва кубок ўйинлари мавсум охирига қолдирса маъқул бўлармиди. Назорат учрашувлари ўтказамиз, аммо барибир футболчиларни тонусда ушлаб туриш қийин кечади.\n- Ўз вақтида сиз терма жамоада ишлагангизда Вадим Абрамов терма жамоа кўп йиғин ўтказаяпти деб айтарди. Энди эса ҳаммаси аксинча...\n- Тўғриси унинг бу борадаги фикрларини ўқимаганман. Аммо мен терма жамоада ишлаганимда ПФЛ вакиллари билан бирга тақвим тузилаётганида клуб қизиқишларини ҳимоя қилардик. Шу боис узоқ танаффуслар бўлишини олдини олардик. Ҳозирги пайтда барчамиз терма жамоанинг муҳим ўйинлари бўлгани боис тушунишимиз керак.\n- Иккинчи ўрин учун кураш ҳақида нима дея оласиз?\n- Қизиқарли тарзда кечмоқда. Афсуски иккинчи даврани биз деярли барча ўйинларни сафарда ўтказаяпмиз. Бунда ҳам биринчи даврада нотўғри иш олиб борилган. Бизда яхши жамоа ва яхши футболчилар бор ҳамда якунда биз иккинчи ўринни оламиз деб ўйлайман.


Мьянмада мусулмонлар тақдири кимга боғлиқ?\nЖанубий-шарқий Осиёда жойлашган Мьянма давлатида ислом динига эътиқод қилувчи кўп сонли мусулмонлари истиқомат қилади. Мусулмонлар Мянмада аҳолининг 4,3 фоизи, яъни 2,5 миллион нафарини ташкил этади. Шундан роҳинжа мусулмонлари 1 миллион нафардан ортиқдир.\nМьянмада аҳолининг асосий қисми буддизмга эътиқод қилгани сабабли, ушбу мамлакатда ўзга дин вакилларига нисбатан ҳукумат қўшинлари ва буддист экстремистлар томонидан босим ўтказилган эди.\nЖорий йилнинг 25 августидан бошланган таъқиблар натижасида роҳинжалар Мянмага чегарадош бўлган Бангладешга қочиб ўтган эдилар.\nБирлашган Миллатлар Ташкилоти хисоб-китобларига кўра, роҳинжа бугунги кунда энг кам сонли элатлардан бири саналади. Улар асрлар давомида Мьянма ҳудудида истиқомат қилиб келаётганига қарамай, ҳукумат уларнинг фуқаролик ҳуқуқларини тан олишни истамаяпти.\nМьянма ҳукумати “роҳинжа миллат эмас, улар бангладешлик муҳожирлар” деган фикрни таъкидламоқда.\nҒарб оммавий ахборот воситаларида тарқатилган хабарларга кўра, Роҳинжа штатида Мьянма армияси ва роҳинжа жангари гуруҳлари ўртасида қуролли тўқнашув бўлиб ўтган. Унда 71 нафар аҳоли ва 12 нафар ҳарбийлар ҳалок бўлган эди.\nИнсоният эътиқод қиладиган динларнинг ҳеч бириси у ёки бу важ билан бегуноҳ қишиларни ўлдиришга буюрмайди.\nШундай экан араканлик роҳинжа мусулмонларига қарши қаратилган тажовузлар ким томонидан ва нима мақсадда амалга оширилаётганини чуқур таҳлил орқали аниқлаш мумкин.\nМьянмадаги “969 ҳаракати” ва у илгари сураётган ғоялар юзага келган можаронинг асосида эканини кўриш мумкин.\nАшин Виратҳу ўзини “будданинг ўғли” эканлигини айтиб, буддавийлик дини ва маданиятини ҳимоя қилиш мақсадида “969 ҳаракати”ни тузган шахс, роҳинжа мусулмонларини ўзига қарши катта хавф деб кўрмоқда. Уларни ўлдириш ва Мьянма тупроқларидан мажбурий кўчириш ҳар бир буддавий аҳоли учун шарт эканлигини таъкидламоқда.\nУ дунёдаги ҳар қандай қўпорувчилик ҳаракати учун мусулмонларни айбдор санайди.\nМьянма ҳукумати роҳинжа мусулмонларининг ҳақ-ҳуқуқларини очиқча поймол қилиб, уларни “бангладешлик муҳожирлар” дея ҳисоблайди.\nУшбу экстремистик гуруҳни қўллаб-қувватлашдан мақсад “яширин кучлар”нинг геосиёсий манфаатларини амалга ошириш эканини англаш қийин эмас.\nМаълумоларга кўра, Мьянманинг Аракан вилоятида жуда катта ер ости заҳираси, табиий бойликлар мавжуд.\nҲозирда Араканда айнан роҳинжа аҳолиси яшайдиган ҳудудда 1,2 триллион куб-метр табиий газ ва 2,1 миллиард баррель нефть заҳиралари мажуд экани тахмин қилинмоқда. Бу эса можароларнинг аниқ мақсадини юзага чиқаради.\nМаълумот учун, ҳозирги вақтда Бангладеш ҳудудида Мьянмадан қочиб ўтган 400 мингга яқин қочоқлар яшамоқда.\nЎзА берган маълумотларда Ўзбекистондан 14 турдан зиёд озиқ-овқат ва бошқа зарур маҳсулотлар юборилган эди.\nХулоса қилиб айтганда, роҳинжа мусулмонлари яшаётган ҳудудни айрим трансмиллий компаниялар манфаатлари таъсирига тушган майдон сифатида эътироф этиш ҳамда Мьянма ҳукумати Аракан штатидаги табиий қазилма бойликлардан катта фойда олишни режалаштирилган бўлиши мумкин дея тахмин қилиш мумкин.\n1896 марта ўқилди\nДругие материалы в этой категории: « Миллиард рубллик мадраса қурилади\tИстамбулда халқаро симпозиум ўтказилади »


Mundo Deportivo: "Барселона" Погбани 2016 йилнинг ёзида сотиб олади\n14:38 / 18.06.2015\nФранциялик ёш яримҳимоячи Поль Погба яна бир мавсум давомида "Ювентус"да қоладиган бўлди. Бу ҳақда Mundo Deportivo нашри хабар берган.\n17 июнь куни туринликлар жамоасининг бош директори Беппе Маротта "Барселона" жамоаси спорт директори Арьедо Брайдой билан музокара ўтказган. Учрашувда томонлар 22 ёшли хавбекнинг келажакдаги фаолиятини муҳокама қилишган.\nМаълум бўлишича, Погба Евро-2016 турнири арафасида жамоасини ўзгартирмайди. 2016 йилнинг ёзидаги трансферлар даричаси вақтида эса у "Барселона" сафига бориб қўшилади.\nМораттанинг қўшимча қилишича, ушбу футболчи бўйича фақат "Барселона" ва "Манчестер Сити" жамоаларидан таклиф бўлган. Шунингдек, Зинедин Зидан футболчининг ўзи билан гаплашган, лекин "Реал" бу футболчини сотиб олиш бўйича расман таклиф жўнатмаган.


07:34 / 28.02.2016 | eski savollar | 6579\nАссалому алайкум! Ҳурматли устозлар, Расулуллоҳ соллаллоҳу алайҳи васаллам овқатга пашша тушса уни икки қанотини ҳам овқатга чўктиришни айтганлар. Пашша тушган овқатни eйиш кeракми ёки уни ташлаб юбориш кeракми?\nعَنْ َأِبي هُرَيْرَةَ رضي الله عنه، عَنِ النَّبِيِّ صلي الله عليه و سلم قَالَ: إِذَا وَقَعَ الذُّبَابُ فِي إِنَاءِ أَحَدِكُمْ فَلْيَغْمِسْهُ كُلَّهُ ثُمَّ لْيَطْرَحْهُ فَإِنَّ فِي أَحَدِ جَنَاحَيْهِ شِفَاءً وَفِي الْآخَرِ دَاءً. رَوَاهُ الْبُخَارِيُّ وَأَبُو دَاوُدَ وَزَادَ: وَإِنَّهُ يَتَّقِي بِجَنَاحِهِ الَّذِي فِيهِ الدَّاءُ\n«Набий соллаллоҳу алайҳи васаллам: «Қачонки бирортангизнинг идишига пашша тушиб қолса, унинг ҳаммасини суюқликка ботирсин, сўнгра ташлаб юборсин. Чунки унинг икки қанотининг бирида шифо, бошқасида дард бор», дедилар».Бухорий ва Абу Довуд ривоят қилганлар.Абу Довуд: «Ва албатта, у (пашша) дард бор қаноти ила ҳимояланади»ни зиёда қилган.\nШарҳ: Бу ҳадиси шарифда Пайғамбаримиз соллаллоҳу алайҳи васаллам сиз билан биз – умматларига идишимиздаги суюқликка пашша тушиб қолса, қандай тасарруф қилишимиз ҳақида маслаҳат бермоқдалар. Бу маслаҳатга биноан, идишдаги суюқликка тушган пашшанинг суюқликка тушмай қолган томонини ҳам ботириб туриб, сўнгра олиб ташлаш керак экан. Бу сиртдан қараганда ғаройиб туюлади. Пашша ва унга ўхшаш ҳашаротлар таомга тушганда иложи борича уни ўша нарсага кам теккизишга ҳаракат қилиш мантиққа тўғрига ўхшайди. Бу ҳадис билан танишувчи ҳар бир инсонда шу каби фикр пайдо бўлишини эътиборга олган Пайғамбаримиз соллаллоҳу алайҳи васаллам юқоридаги гапни нима учун айтганларини шарҳлаб: «Чунки унинг икки қанотининг бирида шифо, бошқасида дард бор», дедилар».Имом Абу Довуд келтирган ривоятда эса:«Ва албатта, у (пашша) дард бор қаноти ила ҳимояланади» деб, пашша бирор суюқликка тушиб, хатарга йўлиққанда ўзини сақлаш учун дард бор қанотини хатар томонга тўғрилашини баён қилдилар. Демак, ҳар бир пашша таомга тушганда, албатта зарарли қаноти билан тушар экан. Мазкур зарарни даф қилиш учун унинг шифоли қанотини ҳам таомга ботириш керак экан. Бу ҳадиси шарифга нисбатан одамларнинг муносабати тарих давомида ўзгариб келган. Пай¬ғамбаримиз соллаллоҳу алайҳи васалламнинг давр¬ларида саҳобаи киромлар ўз одатлари бўйича бу ҳадиси шарифни эшитишлари билан дарҳол «Эшитдик ва бўйсундик», деб, амал қилиб кетаверишган. Кейинчалик ҳадиси шарифларни чуқур ўрганган ва улардан турли ҳукмларни чиқарган уламоларимиз эса «Бировнинг идишига пашша тушиб қолса, уни аввал ботириб, кейин олиб ташлаши керак», деб айтганлар ва ёзганлар. Ундан сўнг асрлар ўтиб, баъзи бир чала олимлар пайдо бўлиб, пашшани таом ёки ичимликка ботириб олиш илмга тўғри келмайди, пашшада турли микроблар бўлади, у суюқликка қанча кўп ботса, микроблари шунчалик кўп тўкилади, дея бонг урдилар. Бу фикрни баъзилар Исломни, Пайғамбар соллаллоҳу алайҳи васалламни қолоқликда, жоҳилликда айблаш учун ишлатдилар. Баъзи бир Исломни ўзича «ҳимоя» қилмоқчи бўлганлар эса ушбу ҳадисни тўғри эмас, заиф ҳадис, деб эълон қилишга шошилдилар. Лекин илм ривожланиши билан ҳамма нарса ўз ўрнига тушди. Пайғамбаримиз соллаллоҳу алайҳи васаллам жоҳил эмас, олим эканлар. Олим бўлганларида ҳам, мўъжиза гапларни айтадиган олим эканлар. Бу ҳадиси шариф саҳиҳ экан. Саҳиҳ бўлганда ҳам, Имом Бухорий ривоят қилган саҳиҳ ҳадис экан. Турли ҳашаротларнинг, жумладан, пашшанинг ҳам тузилиши, таркиблари чуқур ўрганилди. Уларнинг баъзиларида ҳам дард, ҳам шифо мавжуд эканлиги аниқланди. Уларнинг дард бор жойи инсонга тегса, ачишиб оғриши, қичиши, қизариб ёки кўкариб, шишиб чиқиши, ҳасосия (аллергия) ва бошқа каттароқ офатларга ҳам сабаб бўлиши аниқланди. Шу билан бирга, ўша ҳашаротлар ўзлари билан турли касалликларнинг микробларини ташишлари ҳам равшан бўлди. Яна ўша зарари бор ҳашаротларнинг баъзиларида шифо, яъни фойдали хусусиятлар ҳам борлиги аён бўлди. Мисол учун, асалари ҳам чақади, ҳам асал беради. Энг қизиғи, ҳамма ҳашаротларда ҳам ўзини ҳимоя қилиш сезгиси, воситаси бор экан. Улар ўзларига нисбатан хавф-хатарни сезганда ўша воситани ишга солар эканлар. Шунинг учун ҳам кўпчилик ҳашаротларни билмай, босиб олсак, дарҳол чақиб олар экан. Бу туйғу уларда табиий бўлиб, хавф-хатар пайдо бўлганда ўз-ўзидан ишга тушар экан. Ҳайвонот оламини яхши ўрганган олимларнинг таъкидлашларича, бу ҳадисда пашша ҳақида келган гап ҳақ экан. Пашшада заҳарлаш қуввати бор экан. Агар пашша бирор жойга қулайдиган бўлса, ўзини ҳимоялашга уриниб, заҳарли қаноти ила қулар экан. Шунинг учун ҳам Пайғамбаримиз соллаллоҳу алайҳи васаллам унинг зарарини кесиш мақсадида суюқликка иккинчи, шифоли қанотини ботириб олишни маслаҳат берган эканлар. Шу билан бирга, таъкидлаш лозимки, ҳадисда пашшани ботириб, олиб ташлаш айтилган, холос. У тушган ичимлик ёки таомни тановул қилиш амр қилинмаган. Кўнгли тортган тановул қилсин, кўнгли тортмаган қилмасин. Бу ерда Пай¬ғамбаримиз соллаллоҳу алайҳи васаллам пашшанинг зарарини қандай қилиб йўқотиш ва ҳалол нарсани зое қилмаслик маслаҳатини берганлар, холос. Бу нарсани яхшилаб тушуниб олиш, мўмин-мусулмон киши бундай саҳиҳ ҳадис ила собит бўлган нарсага эътироз қилмаслиги керак. Агар у бунга ўхшаш нарсаларни тўғри тушуниб етса, жуда яхши. Агар тушуна олмаса, мен тушуна олмаяпман, илмим етмаяпти, деб, одоб сақлаши зарур. Дарҳол эътироз билдиришга шошилмаслиги керак. Чунки мазкур нарсани у билмаса, бошқалар билади, бугун билинмаса, эртага ёки юз йил, минг йил ўтгандан кейин билинади. Кўпгина оят ва ҳадисларнинг сир-асрорлари аср¬лар ўтиб, илм ривожланиши билан кашф бўлмоқда.("Ҳадис ва Ҳаёт" китобидан). Валлоҳу аълам!


Kutubxona - Anvar Obidjon. Boymamat Beshinchi (hikoya) / Kiril\nSiz shu sahifadasiz: Anvar Obidjon. Boymamat Beshinchi (hikoya) / Kiril\nАсар номи Боймамат Бешинчи (ҳикоя)\nБоймамат Бешинчи (ҳикоя)\nБоймамат ўтган йили биздан бир синф юқорида ўқирди. Мана энди мен билан битта партада ўтирибди. Математикани яхши ўзлаштиролмай, шу аҳволга тушибди шўрлик. Бешинчи синфда сурункасига икки йил ўқиётгани учун собиқ синфдошлари уни «Боймамат Бешинчи» деб масхара қилишади. Биз ҳам орқаваротдан уни шундай атаймиз, юзига гапирсанг, салом-аликсиз биқинингга соп қолади.\nБоймамат Бешинчи синфимизда пайдо бўлгач, бир-икки ҳафтагача ўзини анча сипо кўрсатиб юрди. Кейин, думи босилган илон қўққисдан сапчигандек, бизга бирданига хуруж қилишга киришди. Орадан бир ой ҳам ўтмай, синфнинг хўжайини бўлди-қолди.\nБир куни мактабга эртароқ келиб, олма еб ўтирган эдим, синфга пишиллаганича Боймамат Бешинчи кирди.\n– Ғажиётганингни қаттан ўмардинг? – лавоқ юзини осилтириб тумтайганича сўради у.\n– Эртош буванинг боғидан, – дедим мен. – Аммо-лекин, ўғирлаганим йўқ, яхшиликча кириб сўрасанг, чол индамайди.\n– Яхшиликча кириб олма ейишнинг қизиғи бўларканми? – лунжини баттардан шишириб тиржайди у. – Бир иш қилсанг, қаҳрамонларча қилиш керак. Тушундингми, текинхўр?\nМен «йўқ» деган маънода бош тебратдим. Боймамат Бешинчининг хуноби ошиб, мени зўр бериб тергашга тушди. Бу орада битта-иккитадан келишиб, синф болаларга тўлиб қолди. Бошқалар ҳам унинг сўзларини лоқайд тинглаётганини кўрган Боймамат Бешинчи энди барчага тенгдан ўдағайлай кетди.\n– Сен зумрашалар «беш» баҳо олишни биласанлар, холос, – дея жаҳл билан ўшқирди у. – Олмани тўғрима-тўғри ейиш бор, қаҳрамонларча ейиш бор. Шунга қолганда калланглар ишламай турибди-я.\nУ синфдагиларга ўқрайганича пича жимиб қолди. Сўнг ўқитувчи ўтирадиган столга иккала муштини тираб, кеккайган тарзда деди:\n– Дарсдан кейин икки соат муҳлат бераман. Бу ишга қизларни аралаштирмаймиз, ҳамма ўғил болалар ўз вақтида боғ ёнига тўпланишсин. Қаҳрамонларча олма ейиш қанақа бўлишини ана ўшанда кўрасанлар. Яна битта гап – кимнинг уйида саккизинчи калиш бўлса, қўлтиққа қистириб келсин. Бизга қўшилмаганларга «қуёнхон» деган лақаб қўйилади.\n«Қуёнхон» бўлишга кимнинг тоқати бор дейсиз, барчамиз ўз вақтида айтилган жойга йиғилдик. Бор-йўғи олти кишигина саккизинчи калиш топиб келибди.\n– Математикадан нуқул «беш» оладиганлар мана бу томонга ўтсин-чи, – ўнг қўлини ёнга чўзди Боймамат Бешинчи. – Мен қўмондонман, буйруғимни ўрнида бажаришларинг керак.\n«Илғор математиклар» етти киши эканмиз. Қўмондоннинг ўнг томонида саф тортдик.\n– Шу фандан баъзан «тўрт» оладиганлар бу томонга турсин, – чап ёнини кўрсатиб буюрди Боймамат Бешинчи.\n«Ўртача математиклар» чап томонга тизилишди.\n– Мана энди, қолганлардан зарбдор гуруҳ тузамиз, – тушунтирди қўмондон. – Бу азаматлар боғнинг ичига киришиб, алоҳида қаҳрамонлик кўрсатишади, олмани ўзлариям ейишади, бизгаям олиб чиқишади.\nШундан сўнг Боймамат Бешинчи бошқаларга иш тақсимлашга киришди. «Ўртача математиклар»нинг вазифаси девор тагида эгилиб туришдан иборат бўлиб, зарбдор гуруҳ аъзолари уларнинг елкасига оёқ қўйиб, ичкарига ошиб тушишлари лозим эди. «Илғор математиклар»дан эса саккизинчи калишлилар тўдаси тузилди. Биз илғорлар етти нафар калишлар эса олти жуфт эди. Шу сабабли мен вазиятдан фойдаланиб қолишга тиришиб, қўмондонга дедим:\n– Менга калиш етмаяпти, зарбдор гуруҳга қўшилсам майлими?\n– Олма ўғирлаш сенга «икс-игрек» эмас, – мазахлади Боймамат Бешинчи. – Сен «ўчакишувчи» бўласан.\nМен анқайганимча унинг кўзига тикилдим. «Ўчакишувчи» қанақаси бўлди яна?\n– Дарвозанинг олдига бориб, Қоплоннинг ғашига тегасан, – кўрсаткич бармоғини менга бигиз қилди қўмондон. – Ит сен билан овора бўлиб, боғнинг бу чеккасидаги тўпалондан бехабар қолади. Ити акиллайвергандан кейин, Эртош бува ҳам ўша томонга боради, чалғийди.\nХуллас, ит билан ўчакишадиган бўлдим. Саккизинчи калишлиларга эса тупроқ кўчани тўзғитиб югуриш топширилди. Қуюқ чанг ичида девордан ошаётганлар кўзга чалинмасмиш.\n– Агар Қоплон барибир сизларни пайқаб қолиб қувадиган бўлса, у аблаҳни хомроқ олмалар билан аямай бўмбардируфка қилинглар, – зарбдор гуруҳ аъзоларига далда берди қўмондон. – Қанчалик қопоғон бўлмасин, итниям жони бор.\nЎша куни мен Боймамат Бешинчи фақат математикани эмас, балки бу фанни яхши ўзлаштирувчиларни ҳам менсимаслигини англаб етдим. Боғни ишғол қилишдек «қаҳрамонона» ишда илғор ва ўртача математиклар зиммасига паст даражали юмушлар юклангани шундан дарак бериб турарди. Бу менга жуда алам қилди. Хўш, ундан қандай қилиб ўч олиш мумкин? Ортиқчароқ бир гап қилсанг, биқинингга мушт тушади, индамай юраверсанг...\nОхири йўли топилди. Саккизинчи калишлилар, яъни «илғор математиклар» маслаҳатни бир жойга қўйиб, Боймамат Бешинчини оталиғимизга оладиган бўлдик. Кўнглига йўл топиш учун иложи борича ўзимизни унга яқин тута бошладик. Барча инжиқликларига ҳам, қўполликларига ҳам чидадик. Бора-бора иноқлашиб кетдик. Битта қишлоқда яшаб, битта тилда гаплашганингдан кейин шундай қилиш керак-да.\nҲозир у математикани ҳурмат қиладиган бўлиб қолди. Бу фандан «уч» олган куни қовоқ-тумшуғи осилиб, чинакамига ранжийди ҳам. Қисқаси, ўзи сезмаган ҳолда Боймамат Бешинчи ҳам саккизинчи калишлилар тўдасига қўшилиб қолди.\nШанақа, энди у ҳам ўзимизникилардан.\n"http://www.kutubxona.com/wiki/index.php?title=Anvar_Obidjon._Boymamat_Beshinchi_(hikoya)_/_Kiril&oldid=2182" dan olindi


Қанча умр кўриш дунёқарашга боғлиқ(ми)? | www.ziyouz.uz\nБош саҳифа АжойиботларҚанча умр кўриш дунёқарашга боғлиқ(ми)?\nХалқимиз орасида «Соғ танда — соғлом ақл» деган сўз юради. Яқинда англиялик мутахассислар худди шу ҳикматни исботлашга уриниб кўришди. Фақат сал бошқачароқ йўл билан. «Инсонлар саломатлигининг даражаси уларнинг қайси ижтимоий гуруҳга мансублиги ва моддий аҳволига қараб фарқланади», — дейишади кўпчилик. Олимлар олиб борган текширувлар эса биз учун азалий бўлган юқоридаги мақолнинг янгича исботини келтириб чиқарди. Уларнинг фикрича, саломатлик гарови биринчи навбатда интеллектуал салоҳият, билим ва ақлнинг савиясида экан.\nЎрта табақадаги зиёлилар ишчи синфига нисбатан кўпроқ яшаши ва соғлигидан камроқ шикоят қилиши аниқланган. Буюк Британиядаги Тиббиёт тадқиқотлари кенгашининг бир гуруҳ вакиллари 1987 йилда 1347 нафар эркак ва аёлни рўйхатга олишганди. Улар ўша пайтда 56 ёшда бўлишган. Ўн етти йил мобайнида уларнинг саломатлиги ва тафаккур даражаси бир-бирига боғлиқ тарзда ўрганилди. Назорат ишлари Глазго ва Эдинбург университетларида олиб борилди.\nМоддий аҳволи бошқаларга нисбатан ёмонроқ бўлганларнинг касал бўлиши ва ўлиш хавфи юқорилигига ишонувчиларнинг фикрига қарши ўлароқ олимлар бошқача хулосага келишди. «Умр кўриш узунлиги дунёқарашга ҳам боғлиқ. Ахлоқ, феъл-атвор ва муомала маданияти инсоннинг қандай эканлигини аниқлашга ёрдам беради», — дейди тажриба раҳбари.\nКасалликка чалиниш хавфи ҳам худди шу жиҳатларнинг даражасига қараб белгиланади. Масалан, ёшликдан ақлан яхши ривожланган одамлар интеллектуал салоҳияти пастроқ шаклланганларга нисбатан чекишни кўпроқ ташлашган.\nҲақиқатан ҳам, ўзлигини англаган, ўзини ҳар ҳолда тушуна оладиган ҳар қандай одам саломатлигини қадрлашни, у ҳақда қайғуришни билади.\n← Аввалги Аввалги Ҳайратомуз далиллар\nКейинги → Кейинги: Машҳурлар ҳаётидан 12 та энг қизиқарли маълумотлар


13:44Мартин Эдегор коронавирусга чалинди 0 13:42Игорь Шквиринга таъзия билдирамиз 2 13:30Спортчилар ижтимоий тармоқларда 0 13:15"Тоттенхэм" Милан Шкриньярни нишонга олди. "Интер" 60 млн евро талаб қилмоқда 1 13:10Мураббий Пирлонинг ғалабали дебюти, қаримайдиган Ибра, "қовун туширган" "Рома". А Сериянинг 1-тури якунлари 3 12:51Olamsport: Денис Истомин соғайганми?, “Келаси йил Хамзатда иккита камар бўлади” ва бошқа хабарлар 0 12:43Дест "Бавария" ўтмайди. "Барса" "Аякс" билан 20+5 миллион евролик келишувга эришди 3 12:20Карикатура: Суарес "Атлетико"га ўтмоқда 5 11:58"Лестер" Германия терма жамоаси ҳимоячисини ижарага олмоқчи 0 11:52Жанубий Кореяда дастлабки босқич ортда қолди - "Кванджу" сенсация соҳиби, Рустам Ашурматов билан суҳбат 1 11:31"Интер" форвардини ижарага беради 0 11:18Диёр Имомхўжаев: "ПФЛ директорилигига номзодлар пайдо бўлаётгани ёқимли. Лекин биз мураббийларга сим қоқиб бизга овоз беринг деб ялинмаймиз" 44 11:00Омар Моманидан янги карикатура: "Жаноблар, двигателларингизни ўт олдиринг, пойга бошланди!" 9 10:37Нидерландия терма жамоасида Куманнинг ўрнини ким эгаллаши маълум 0 10:14Барчаси ҳал! Суарес "Атлетико"да ўйнайди 25\nМартин Эдегор коронавирусга чалинди 0\nЗидан Азарнинг қачон сафга қайтишини айтди 6\nБэйлнинг агенти: "Реал" Гарет кетаётган қадамларни ўпиши керак" 14\nЎтган мавсумда энг кўп маблағ ишлаб олган клуб номи маълум қилинди 13


Ўзбекистон оммавий ахборот воситалари Грузиядаги уруш борасида ҳамон жим - Фарғона.Ру ахборот агентлиги\n00:36 msk, 23 Сентябрь 2020\nЎзбекистон оммавий ахборот воситалари Грузиядаги уруш борасида ҳамон жим\n15.08.2008 17:15 msk\nБутун дунёнинг эътибори Грузиядаги ҳарбий ҳаракатларга қаратилган бугунги кунда Ўзбекистон оммавий ахборот воситалари бу мавзуни шарҳлашдан ўзларини қатъий тарзда олиб қочишда давом этмоқдалар ҳамда Кавказда қўққисдан юзага келган жангавор ҳаракатларни ўз эътиборидан умуман четда қолдирмоқдалар. Каримов индамаяпти, республика ҳукумати ҳам индагани йўқ.\nҲукумат ва парламентга қарашли “Народное слово” газетасининг 12 август куни чиққан сонида Россия ва Грузия ўртасидаги қуролли можаролар ҳақида ҳатто эсга ҳам олинмади. Ҳукуматга қарашли “Правда Востока” газетаси ўқувчиларига бу хабарни етказишни ўзига эп кўргани ҳам йўқ. Кўринишидан бу воқеанинг аҳамияти жуда паст бўлса керак. Аммо бу икки газета ўзининг биринчи саҳифасига “Президент Ислом Каримовнинг Пекиндаги учрашувлари” деган материални жойлаштирдилар. Газетада Ўзбекистоннинг абадий етакчиси улуғворлик ниқоби остида Жанубий Корея президенти Ли Мён Бакка илтифот ила қўлини сиқиб қўйиш учун узатаётганини намойиш этувчи фотосурати жойлаштирилган. Сиёсат ва иқтисод мавзусида ёзишга ижозат олган учта кундалик газеталардан бирортаси ҳам (зикр қилинган газеталардан ташқари “Халқ сўзи” ҳам бор) бўлиб ўтган воқеалар ҳақида бир оғиз ҳам сўз ёзмади.\n“Правда Востока” газетасининг веб-саҳифаси\nЖангавор ҳаракатлар ҳақида фақат бир неча иккинчи даражали газеталар шунчалик қисқа маълумот бердиларки, гап нима ҳақида бораётганини билмаган одам бу хабарларни умуман тушунмасликлари мумкин. Албатта, бу газеталар ўз фикрларини билдира олмасликлари ҳам рост.\nМасалан, 2,5 миллионли шаҳар ҳаётини ёритувчи “Вечерний Ташкент” газетаси “Оламда нима гап” рукнида Грузиядаги урушга бағишлаб иккита муъжаз материал берган. Биринчисида: “Владикавказга Россия Фавқулодда вазиятлар вазирлигига (ФВВ) қарашли учоғи дори-дармон ва иссиқ кийимлар келтирди. Бу ерга врачлар ҳам келдилар. РФ бош вазири В.Путин ҳам Владикавказда бўлиб қайтди”. Матнни ўқиган одам ФВВ учоғи Владикавказга нега келгани, шундан кейин Путиннинг ҳам нега келганини тушунмаслиги аниқ.\nИккинчи хабарда Грузия ва АҚШ талабига мувофиқ Нью-Йоркда БМТ Хавфсизлик Кенгашнинг шошилинч мажлиси бўлиб ўтгани ҳамда “грузин-осетин можароси ҳудудидаги вазиятни НАТО штаб-квартирасида муҳокама қилингани” ёзилган. Газета “уруш” сўзини умуман ишлатмаган.\nЎзбекистоннинг “ЎзА” Миллий ахборот агентлиги ҳам бўлаётган воқеалар ҳақида ҳеч қандай хабар бермаган. Ўзбекистон ташқи ишлар вазирлиги қошидаги “Жаҳон” ахборот агентлиги ҳам ўзини ҳудди шу тарзда тутган. Аммо иккала сайт ҳам ўша “Президент Ислом Каримовнинг Пекиндаги учрашувлари” мақоласини чоп этган. Аммо бу ерда фотосурат ўзгарган. Эндиликда ХХР раиси Ху Цзиньтаонинг қўлини сиқаётган Каримовнинг юзида улуғворлик илтифотидан асар ҳам қолмаган.\nЎзбекистон ТИВ қошидаги “Жаҳон” ахборот агентлигининг веб-саҳифаси\nҲар куни кечқурун Россия телевидениесининг дастурларидан кадрлар намойиш этаётган “Ахборот” янгиликлар дастури бўлаётган воқеа ҳақида россия ибораларини қўллаган ҳолда 12 август куни телетомошабинларини Кавказдаги можаро ҳақида хабардор қилди. “Цхинвали Россиянинг тинчлик ўрнатувчи кучлари назорати остида. Шаҳар деярли бутунлай вайрон қилинган, баъзи бир уйлар таг-туги билан бузилган, бутун-бутун даҳалар ёнғин остида қолган. Одамлар ертўлада яшириниб ўтиришга мажбурлар, сув ва озиқ-овқат захиралари ниҳоясига етиб қолган. Бугун Россия президенти Грузияни тинчликка ундовчи операцияни якунлашга қарор қилди”, - дейилади “Ахборот” лавҳасида. Матн шу, холос. Грузия томонига сўз берилгани йўқ.\nТелетомошабинлар можаро нимадан чиққанини билганлари йўқ. Ўзбекистон фақат Россия томонининг фаразини тақдим этаётгани кўзга ташланмоқда.\nЎзбекистон оммавий ахборот воситалари Грузия, Украина ва Қирғизистонда бахмал инқилоблари содир бўлган пайтда ҳам ҳудди шундай қилгандилар.\nКўринишидан, Грузиядаги уруш борасида расмийлар кимнинг ёнини олиш борасида ҳозирча бир қарорга келмаганларига ўхшамоқда. Каримов Пекинга Олимпиадага кетганидан фойдаланиб, воқеалар қай тарзда ривожланишини, МДҲ мамлакатлари президентлари ўзларини қандай тутишларини кутиб индамай ўтиришни афзал кўрганга ўхшамоқда. Каримов йўқлигида Ўзбекистон ташқи ишлар вазирлиги ҳеч қандай баёнот билан чиқа олмайди.\nШунинг учун ҳам бахти қаро Ўзбекистон оммавий ахборот воситалари юқоридан кўрсатма олмай туриб жим ўтиришга мажбурлар. Шу билан улар мамлакатда сўз эркинлиги борасидаги аҳвол қандай даражада эканлигини намойиш этмоқдалар.


12:32 08.12.2020 (Янгиланган 13:50 09.12.2020)\nДоғистон пойтахти - Махамкалада Марьям Шарипованинг устахонасида "Муслима" интерактив қўғирчоқлари ясалади. Қўғирчоқлар учун Шимолий Кавказ халқлари миллий либослари тикилади.\nҚўғирчоқ Қуръони Каримдаги баъзи сураларни ўқиб бериши, араб тилида Аллоҳнинг 99та исмларини айтиши ҳамда намоз ўқишни ўргатиши мумкин.\n"Муслима" интерактив қўғирчоқлари, Доғистон\n"Муслима" интерактив қўғирчоқлари ишлаб чиқарилиши\n"Муслима" қўғирчоғи учун либослар тикилиши\n"Муслима" қўғирчоқлари устахонаси\nҚўғирчоқлар учун алоҳида Шимолий Кавказ халқлари миллий либослари тикилади.\nМарьям Шарипованинг устахонасида "Муслима" интерактив қўғирчоқлари\nҚўғирчоқ муаллифи Марьям Шарипова.\nҚўғирчоқ Қуръони Каримдаги баъзи сураларни ўқиб бериши мумкин, араб тилида Аллоҳнинг 99та исмларини айтиши ҳамда намоз ўқишни ўргатиши мумкин.


Трамп ва Клинтон: Ким кулдирди ва ким кулди? - BBC News O'zbek\nПрофессор Софи Скотт Лондон Университет коллежи\nАҚШ президенти Доналд Трамп ўтган йилнинг сентябр ойида БМТ минбаридан туриб, ўз мамлакати тарихида «деярли ҳар қандай президентдан» кўпроқ ишларни амалга оширгани ҳақида гапирган вақт унинг сўзларини кўпчилик қаҳқаҳа билан қарши олди.\nБу кулги уйғотадиган кўплаб сабабларнинг бири - ва одамларнинг аксарияти айнан кимнингдир ўзини аҳмоқона тутишидан кулмайди.\nКулги инсонларни ўзаро яқинлаштирувчи ибтидоий туйғу - биз одамлар даврасида ёлғиз ҳолатдан кўра 30 марта кўпроқ куламиз.\nМалайзия депутати: "Эри билан ётишга рози бўлмаслик - таҳқирлашдир"\nОбид Асомов: "Айбимиз тўйда хизмат қилганимизми?"\nУшбу қадимий туйғу фақат инсонларгагина хос эмас: кўплаб жониворлар, жумладан, маймунлар ва, ҳатто, каламушларнинг ҳам кулиши олимлар томонидан кузатилган.\nКаламушлар бир-бири билан ўйнаган вақтда чирқиллаган товуш чиқаради. Олимлар буни кулгининг ўзига хос ифодаси, дейди.\nImage caption Олимлар маймунлар ҳам кулишини айтишади\nАгар каламушлар ҳам бундай хусусиятни ўзида намоён қилса, у ҳолда одам кулгисининг ҳам биз ҳали англаб етмаган жиҳатлари мавжудлиги табиий.\nБиз ўзаро ижтимоий муносабатларни шакллантириш ва мустаҳкамлаш учун кулгидан фойдаланамиз. У бир-биримизни яхшироқ тушунишимиз ёки бошқаларнинг ўзимизга бегона эканига ишора қилишга ёрдам беради.\nБундай ижтимоий ва ҳиссий ифода кулгини янада қудратли кучга айлантиради. Шу сабабдан ҳам сиёсатда, ҳам шахсий ҳаётда одамлар уни, табиий равишда, мунтазам қўллаб келади.\nБиз нега куламиз?\nКулги бирор ҳодисага нисбатан тўсатдан юзага келувчи нутқий хусусиятга эга бўлмаган товушли-жисмоний реакциясидир . Бу жиҳатдан у кўпроқ қичқириш ёки йиғлашга ўхшаб кетади.\nБиз кулган вақт юзага келувчи товуш маймунлар ўзаро ўйнаган пайтда чиқарадиган хур-хурлаган овозга жуда ўхшайди.\nНутқдан фарқли ўлароқ, мазкур товушни чиқаришда тил, жағлар ёки лабларнинг ҳаракатга келиши деярли талаб қилинмайди. У инсон нутқидан кўра кўпроқ сутемизувчиларнинг товушига яқинроқ туради.\nИлм-фан қанчалик такомиллашганига қарамай, олимлар бизнинг нега бундай товуш чиқаришимиз сабабини ҳали тўлиқ англаб етмаган. Кулги инсон овозининг энг ибтидоий кўринишларидан бири - уни ҳосил қилиш учун шунчаки ўпкадаги ҳавони сиқиб чиқаришнинг ўзи кифоя.\nОдам вояга етиб борган сари унинг кулгиси ҳам эврилишга учраб, шунчаки ибтидоий ҳиссий ифодадан такомиллашган ижтимоий билдиргига айланиб боради. Бироқ унинг авлоддан-авлодга ўтиб келувчи табиий ҳаракат эканини осонгина аниқлаш мумкин: кўр ва кар туғилган гўдакларни қитиқласа, улар бунга жавоб кула бошлайди.\nҚизиқчилар бизни кулдириш йўлида жон куйдиради, лекин одамларнинг деярли бари кулгидан ўз шахсий манфаатларида фойдаланади.\nРоссиялик сиёсатчилар ўзини танқид қилган инсонларни камситиб, уларнинг устидан кулишда кўп айбланади. Бундан ҳолларга, айниқса, телевизион ток-шоулар давомида кўп гувоҳ бўлиш мумкин.\nАммо сиёсий кулги ҳар доим ҳам камситиш маъносида бўлавермайди.\nМасалан, АҚШ президенти Бил Клинтон Россия президенти Борис Елтсиннинг матбуотга ширакайф ҳолатда берган баёнотидаги сўзларни эшитиб, маза қилиб кулгани тасвирланган видеони кўпчилик кўрган бўлса керак.\nБироқ жаноб Клинтон ўз кулгиси ва тана ҳаракатлари орқали Россия президентини мазах қилмаётгани, аксинча, у билан бирга чин дилдан аския қилаётганини кўрсата олган.\nImage caption Бил Клинтон ва Борис Ельцин матбуот анжуманида\nКулги кундалик ҳаётимизнинг ажралмас қисми.\nМисол учун, мен бир куни йўлни кесиб ўтаётган вақтда, бошқа бир аёлга урилиб кетдим.\nШунда ҳар иккимиз бир-биримизга қараб, кула бошладик. Биз шундай табиий йўл билан тўқнашувда ҳеч қандай лат емаганимиз ва бундан ҳеч қанақасига жаҳлимиз чиқмаётганини кўрсатишга беихтиёр уринар эдик.\nНатижада кулги жисмоний тўқнашув туфайли икки ўртада жанжал чиқишига йўл қўймай, бир-биримизни ўзаро англашга имкон берди.\nИлмий кузатувларга кўра, кундалик ҳаётда юзага келадиган кулгининг аксар қисми атайин айтилган ҳазиллар эмас, балки одамларнинг оддий гаплари ва фикрларига нисбатан пайдо бўлади. Пировардида, кулги ижтимоий муносабатларни шакллантирувчи кўприк вазифасини ўтайди.\nШунингдек, шахснинг кулгидан фойдаланиш малакаси ҳам йилдан-йилга ошиб боради.\nТадқиқотлардан маълум бўлишича, кулгининг ижтимоий хусусиятлари инсоннинг гўдаклигиданоқ шакллана бошлайди, аммо шахс 30 ва ундан каттароқ ёшга тўлмагунча, уни қўллашни тўлиқ ўзлаштира олмайди.\nКулгининг яна муҳим ижобий жиҳатларидан бири - бу унинг тушкунлик ҳолатидан чиқишга ёрдам бериши.\nImage caption Лондон мэри Борис Жонсон Виктория боғида троссда осилиб қолган вазият\nОилавий жуфтликлар ўз муносабатидаги қийин масалаларни кулги каби қувноқ хатти-ҳаракатлар орқали муҳокама қилишга уринса, улардаги тушкунлик даражасининг кескин пасайиб кетиши бир тадқиқот давомида аниқланган.\nКулги жуфтликларнинг узоқ вақт ўзаро ижобий муносабатни сақлаб қолишига ҳам ёрдам беради.\nАммо бундай бўлиши учун ҳар икки инсоннинг ҳам тенгдан ва чин юракдан кулиши талаб этилади.\nАгар эр ёки хотиннинг фақат биттаси кулиб, иккинчисига бундай ҳолат ёқмаса, у ҳолда муносабатга қайтанга дарз кетиши мумкин.\nКулгида ҳеч қандай мўъжизавий хусусият мавжуд эмас. У ҳолда нега кулги одамлар кайфиятини янада шодон қилади? Бунинг асосий сабаби - биз кулгидан фойдаланганимизда бошқалар билан нисбатан эмин-эркин мулоқотга кириша оламиз.\nБундан ташқари ўзаро қаҳқаҳа отаётган одамлар даврасида ўтирган шахс ўзини бехатар ҳам ҳис этади.


20:54 / 29.05.2018 1991 pdf Ўқиш режими + -\nФоний дунё ҳаёти имтиҳондан иборат экани ҳақидаги ҳикмат кўпчиликка маълум. Шундай экан, имтиҳондаги саволлар мураккаблиги жиҳатидан бир хил эмас. Дунёвий дорулфунундаги имтиҳонда осонроқ савол тушса, «омадим келди», деб қувонадилар. Қийини тушса, ғашланиб, пешоналарини тириштирадилар. Билим даражасини белгиловчи устоз саволларнинг осон-қийинлигига ҳам, албатта, эътибор беради. Яъниким, қийин саволнинг жавоби юқорироқ таҳсинга лойиқ бўлади. Ҳаёт имтиҳони ҳам шундай. Кимдир намоз фарз қилинган ёшдан, балки ундан-да эртароқ саждага бош қўяди. Демак, Аллоҳ унга ва уни тўғри йўлда тарбия қилаётган ота-онаси, устозига улуғ неъматларидан берибди. Эҳтимол, Фирдавс боғлари насиб бўлишини ирода этибди. Нуфузли олий ўқув юртига кириш ва ўқиш давомидаги имтиҳонлар бошқаларига нисбатан оғирроқ бўлганидек, жаннатнинг олий боғларига кириш, пайғамбарлар, валийлар...га берилган неъматларга эришиш имтиҳони ҳам шунга яраша бўлади. Яъни сабр имтиҳони, шукр синови, ташвишларни енгиб ўтишдаги ишонч, ғайрат, шижоат... имтиҳоналари ҳам оғирроқ бўлади.\nЖума намозларида айрим ёшлар фарзни ўқибоқ туриб кетадилар. Таровиҳ намозларида саккиз ракат билан чекланадилар. Бу уларнинг ихтиёри, гуноҳкор, деб айблай олмаймиз. Лекин укаларимиз ҳар бир ишнинг афзали, кўпи яхшироқ эканини англаганлари дуруст эди. Имтиҳонда устоз жавобдан тўла қаноатланмади ва дедики: «Жавобингиз тўрт баҳога (ёки аълога) тортмай турибди, битта қўшимча савол бераман, тўғри жавоб қайтарсангиз, тўрт (ёки беш) қўяман». Суннат ва нафл намозлари бандани юқори баҳолар билан таъминлайди. Қиёматда банда Роббиси томонидан «Мен жума кунида икки ракат намозни фарз қилиб эдим, нега суннатни ўқиб, ибодатни кўпайтириб юбординг?» деб айбланмаса керак. Балки, «Жума куни ҳеч қаерга шошмаётган эдинг, масжидга – Менинг уйимга келиб, қўшимча намоз билан дилингни янада роҳатлантирганинг яхшироқ эмасмиди? Бошқалар суннат намозини ўқиб, Мен билан бўлаётган учрашувларини давом эттириб, қалблари янада ҳузурланаётганида сен кўчада туриб нима манфаат топдинг?» – дейилмасмикин, валлоҳу аълам?! Қиёматда бундай маломат эшитишимиздан олдин бугун бу саволни ўзимиз ўзимизга бериб, ўзимизни ислоҳ қила олсак нақадар яхши!!! Энг оғир имтиҳонларнинг энг мураккаб саволларига аъло даражада жавоб бера олишимиз учун шундай қилишимиз керак, деб ўйлайман. Бизлар ҳам «ад-дунё явмун ва лано фийҳо совмун» – дунё бир кундек ва биз унда рўзадормиз, дея олувчилар қаторида бўлсак эди...\nТоҳир Малик «Меҳмон туйғулар» китобидан\nРўза тутишнинг олти қоидаси\n20:51 / 29.05.2018 2265\n20:57 / 29.05.2018 2778\n3391 19:42 / 13.04.2018\n2574 23:20 / 17.05.2017\n3000 20:26 / 02.07.2017\n2628 20:24 / 03.07.2017


Суддаги айбловлар журналистларда хавотир уйғотяпти\nТошкентда Андижон воқеаларида фаол иштирок этишда гумон қилинаётган фуқаролар устидан ўтказилаётган суд жараёнида хорижий оммавий ахборот воситалари шаънига ҳам турли айбловлар ёғиляпти.\nБу ҳолат кўпчилик журналистларда суд якунида хорижий ОАВ борасида махсус қарор қилиниши ва айни қарор прокуратура томонидан қандайдир ҳаракатлар бошланишига сабаб бўлиши мумкинлиги борасида тахминлар пайдо қилмоқда.\n“Озод овоз” сўз эркинлигини қўллаб-қувватлаш ташкилоти раҳбари Бобомурод Абдуллаевнинг фикрича, ҳуқуқий жиҳатдан олиб қаралганда суддаги кўрсатмалар асосида бирор ҳукм чиқариш имкони йўқ. Чунки кўрсатмаларда, асосан, хорижий журналистлар қуролли кишилардан интервью олиб, бошқалардан, жумладан, гаровдагилардан олмагани айтиляпти. Бундай ҳолатлар учун қонунчиликда жиноий жавобгарлик кўзда тутилмаган.\n“Лекин суд Ўзбекистонда ўтаётгани эътиборга олинса, бирор ҳукм чиқарилмаган тақдирда ҳам маҳаллий ОАВ орқали хорижий журналистларга қарши кампаниябозлик бошланиши ёки жиноий жавобгарлик кўзда тутилган айбловлар ҳам янграши мумкин”, - деди Б.Абдуллаев.\nСудда кўп хорижий журналистлар Андижон воқеаларини гўёки нохолис ёритганликда ҳам айбланяпти.\nБ.Абдуллаевнинг фикрича, шу ҳолатни баҳона қилиб ҳам журналистларга қарши ҳаракатлар бошланиши эҳтимолдан йироқ эмас. Лекин бу ҳаракатлар юридик тус олишига ишониш қийин. Зеро, Андижон воқеаларини ёлғон ва нохолис ёритганликда айбланаётган ҳар бир журналист ўз ҳақлигини исботлай олиши турган гап.


Давлатимиз раҳбарининг сайловолди учрашувларида аҳолининг уй-жой муаммосини ижобий ҳал этиш борасидаги ташаббуслари Ўзбекистон Республикасини ривожлантиришнинг бешта устувор йўналиши бўйича ишлаб чиқилган Ҳаракатлар стратегиясида алоҳида эътиборга олинган. Айнан Ҳаракатлар стратегиясининг ижросини таъминлаш мақсадида Давлат дастурига асосан 2017 йилда вилоятимизнинг барча туманларида 1935 та намунавий лойиҳалар асосида арзон уй-жой қурилиб, ўз эгаларига топширилди. Шаҳримизнинг ҳам уй-жой муаммоси мавжуд фуқароларига етарли яшаш шароитларини яратиш, турмуш даражаси ва сифатини ошириш мақсадида 9 та беш қаватли 405 хонадондан иборат арзон уй-жой имтиёзли ипотека кредитлари асосида ўз эгаларига топширилди.\nМазкур уй-жойларнинг қурилиши жараёнида 29 минг квадрат метр ҳудуд ободонлаштирилиб, 100 дан зиёд манзарали дарахт кўчатлари экилди. Шунингдек, 10 минг квадрат метр бетон қопламали йўлаклар, 18 та автоуловлар вақтинча тўхташ жойлари, 4 та болалар майдончаси, 3 та катталар учун спорт майдони, 2 та дам олиш айвони қурилди.\n— Ўн бир йилдан буён ижарада яшардик, — дейди янги ташкил этилган «Бахтли ҳаёт» маҳалласининг 8-уй, 34-хонадони соҳибаси Феруза Раупова. — Турмуш ўртоғим ички ишлар тизимида ишлайди. Уч нафар фарзандимиз бор. Уйма-уй кўчиб юришимиз оилада турли муаммоларни келтириб чиқарарди. Бугун ҳамма қулайликларга эга ўз уйимизга эга бўлганимиздан хурсандмиз. Энди янги маҳалламизнинг номига мос бўлиб, тинч-тотув, бахтли оилалардан бири бўлиб, фарзандларимизни эл-юрт корига ярайдиган, Ватанга содиқ фарзандлар қилиб вояга етказамиз.\nМамлакатимизда амалга оширилаётган ислоҳотлар жараёнида инсон манфаатлари олий қадрият сифатида белгиланган. Аҳолини ижтимоий муҳофаза қилиш алоҳида эътиборга олинган. Жорий йилнинг ўтган даври мобайнида вилоят миқёсида 37 нафар ижтимоий ҳимояга муҳтож, ногиронлар учун имтиёзли кредит асосида уй-жойлар ажратилди. Йил якунига қадар яна 100 нафар ана шундай тоифадаги фуқаро ўз уй-жойига эга бўлади. Айни пайтда ижтимоий муҳофазага муҳтож бу фуқароларнинг бир қисми «Бахтли ҳаёт» маҳалласида барпо этилган уй-жойлардан харид қилиб, бахтли ҳаётларини бошлашди.\n— Оиламиз билан доимо давлатимизнинг эътибор ва ғамхўрлигидан баҳраманд бўлиб келаяпмиз, — дейди 1-гуруҳ ногирони Фарҳод Халилов. — Турмуш ўртоғим ҳам мен каби ногирон. Икки нафар фарзандимиз бор. Шу пайтгача ижарада яшардик. Мана, имтиёзли кредит асосида икки хонали уйга эга бўлдик. Бундай юксак инсонпарварликни сўз билан таърифлаб бўлмайди. Оиламиз билан юртимиз равнақи, тараққиётига ўз ҳиссамизни қўшиб, кўрсатилган ғамхўрликларга муносиб жавоб берамиз.\nТадбир давомида имтиёзли кредитлар асосида молиялаштирилаётган арзон уй-жойлар қурилиши келгуси йилда ҳам кенг кўламда давом этиши таъкидланди. Маълумотларга кўра, 2018 йилда икки ва уч хонадан иборат 32 та 7 қаватли арзон уй-жой бунёд этилади.\n«Бахтли ҳаёт» маҳалласидаги арзон уй-жойларни фойдаланишга топширишга бағишланган тантанали маросимда вилоят ҳокими Т. Жўраев иштирок этди.\n15.12.2017 385 № 100 Янгиликлар


Путин ва Каримов Тошкентда нима ҳақида гаплашишади – тожик экспертлари « Ўзбекистон Халқ Ҳаракати\nПутин ва Каримов Тошкентда нима ҳақида гаплашишади – тожик экспертлари\n09 December 2014 - 16:29\nИслом Каримовнинг таклифи билан Россия Федерацияси президенти Владимир Путин Ўзбекистонга расмий сафар қилади.\nКремль матбуот хизматининг хабар беришича, россия лидерининг Тошкентга сафари 10 декабрь кунига белгиланган.\nОлий даражада бўлиб ўтадиган музокаралар чоғида биринчи навбатда савдо-инвестиция ва маданий-гуманитар соҳалардаги Россия – Ўзбекистон стратегик ҳамкорлигини ривожлантиришнинг асосий масасалари муҳокама қилиниши кутилмоқда, дейилади хабарда.\nРоссия президенти матбуот хихматининг ёзишича музокаралар якунида бир қатор икки томонлама ҳужжатларнинг имзоланиши режалаштирилган.\nҲозирда АҚШда истиқомад қиладиган Тожикистонлик мустақил журналист Санжар Ҳамидовнинг фикрича, Тошкентдаги музокаралар чоғида Путин ва Каримов стратегик ҳамкорлик тўғрисидаги шартнома ва Ўзбекистон президентлиги лавозими учун Каримовнинг вориси масаласини муҳокама қилишади.\n“Ташқи-сиёсий нутаи назардан Путиннинг ташрифи – АҚШ ва Оврўпага Марказий Осиё устидан назоратни намойиш қилишдир. Россия лидери ўз мамлакати манфаатлари чегарасини аниқ белгилаб олмоқчи. Эҳтимол Путин ва Каримов сув масаласини ҳам муҳокама қилишар, бироқ бу борада менда шубҳа бор”, – дейди Санжар Ҳамидов.\nТожикистон Миллий Университети ўқитувчиси Сухробий Мирзоали Россия ва Ўзбекистон раҳбарларининг Тошкентдаги музокаралари мобайнида Ўзбекистоннинг Божхона Иттифоқига қўшилиши масаласи ҳам муҳокама қилинишини истисно қилмайди.\nС. Мирзоалининг қайд қилишича, томонлар минтақадаги вазият, украина воқеалар ва Афғонистон масаласини ҳам муҳокама қилишади.\n“Ишончим комилки, музокаралар давомида Ўзбекистоннинг Тожикистон ва Қирғизистон билан ўзаро алоқалари борасида ҳам сўз боради. Мана шу мавзу доирасида минтақада гидро иншоотлар қурилиши, жумладан Роғун ГЭСи масаласи ҳам муҳокама қилиниши мумкин. Албатта расмий баёнотда бу масалалар тилга олинмайди”, – дейди эксперт.\nМустақил сиёсатшунос Ҳикматулло Сайфуллозода Владимир Путиннинг Тошкентга сафарини АҚШ ва Оврўпа Иттифоқининг Россияга нисбатан санкциялари билан боғлайди.\n“Россия президенти ўз ташқи сиёсатининг устувор йўналишларини аниқлаштириб олиши лозим деб ўйлайман. Россия, АҚШ ва Оврўпа Иттифоқи кўпгина масалаларда умумий тил топа олишмаяпти ва бундан келиб чиқиб хулоса қилиш мумкинки Россия Шарққа юзланиши лозим ҳамда минтақа давлатлари, шу жумладан ислом давлатлари билан ўз алоқаларини мустаҳкамлаши лозим”, – дея таъкидлайди Сайфуллозода.\n“Ўзбекистон Марказий Осиё минтақасининг ҳал қилувчи аҳамиятга эга бўлган давлатларидан биридир. Менинг фикримча, Путин Каримов билан санкциялар туфайли Россиянинг бугунги ҳолатини муҳокама қилишни мақсад қилган. Учрашув чоғида Афғонистон ва Яқин Шарқдаги вазият ҳам муҳокама қилинади деб ўйлайман”, – дейди сиёсатшунос.\nУ Путин ва Каримов учрашувида сув-энергетика муаммолари, шу жумладан Роғун ГЭСининг қурилиши билан боғлиқ масаланинг муҳокама қилинишига шубҳа билдиради. Чунки ушбу масала бундан бир неча йиллар аввалги олий даражадаги учрашувларда муҳокама қилинган.\n“Албатта, Роғун ГЭСи лойиҳасига қизиқиш йўқолгани йўқ. Бу Ўзбекистонни, айни пайтда Россияни ҳам қизиқтирадиган масаладир. Бироқ масаланинг мураккаблиги Роғунни қуриш ташаббуси билан боғлиқ, яъни лойиҳанинг айнан кимнинг молиялаштириши борасида Тожикистоннинг ташаббусига боғлиқ”, – деб ҳисоблайди эксперт.\nИкки мамлакат раҳбарлари муҳокама қилиши мумкин бўлган яна бир масала – бу Оврўосиё иқтисодий иттифоқини тузиш билан боғлиқдир. Ўзбекистон ҳозирча бу иттифоққа қўшилишга ҳаракат қилаётгани йўқ.\n“Россия Оврўосий иқтисодий иттифоқи таркибида Ўзбекистон каби давлатнинг бўлишидан манфаатдордир. Шунинг учун ҳам Путин ҳар эҳтимолга қарши ўз ҳамкасбини иттифоққа даъқат қилиб қўйиши мумкин”, – дея сўзига якун ясайди Сайфуллозода.


Пасконат – medu.uz – Дорилар ҳақида маълумотлар ўзбек тилида\nHome Йўриқномалар Пасконат\nПрепаратнинг савдо номи: Пасконат®\nТаъсир қилувчи модда (ХПН): натрий аминосалицилати\nФаол модда: 30 мг натрий аминосалицилати;\nЁрдамчи моддалар: динатрий эдетати; натрий сульфити, инъекция учун сув.\nТаърифи: тиниқ, рангсиз ёки сарғиш рангли суюқлик, рН 7,80-9,20;\nФармакотерапевтик гуруҳи: туберкулёзга қарши восита.\nАТХ коди: J04A А02.\nПрепарат туберкулёз микобактерияларига қарши бактериостатик фаолликни намоён қилади, бошқа туберкулёзга қарши препаратлар билан бирга медикаментоз резистентлик ривожланишини секинлаштиради ва тегишли препаратларнинг таъсирини кучайтиради. Пасконат® нинг туберкулостатик самараси, уни микобактерияларни ўсиш омили бўлган пара-аминобензой ва пантотенат кислоталари ҳамда биотин билан рақобатли ўзаро таъсири билан боғлиқ.\nВена ичига юборилганида аъзолар ва тўқималарга деярли жуда тез ўтади, у ерда юқори концентрацияларда аниқланади. Препарат асосан жигарда 30-60 минутдан кейин метаболизмга учрайди, у ерда уни ацетилланиши ва глицин билан бирикиши рўй беради. Сутка давомида сийдик билан юборилган дозанинг 90-100% чиқарилади.\nТуберкулёзни фаол ривожланувчи шакллари, асосан ўпканинг сурункали фиброз-кавернозли туберкулёзини мажмуавий даволаш таркибида қўлланади.\nНатрий аминосалицилатининг эритмаси вена ичига томчилаб, минутига 15 томчидан юборилади. 3 минут давомида маҳаллий ва умумий реакциялар бўлмаса, юбориш тезлиги минутига 40-60 томчигача оширилади. Биринчи қуйишда 3% ли эритманинг 200 мл юборилади. Ножўя реакциялари бўлмаса, катталарга доза суткада 400 мл гача оширилади ва уни ҳафтада 5-6 марта юборилади ёки кунора ПАСК ни перорал қабул қилиш билан бирга навбатма-навбат қабул қилинади.\nДаволаш курси 1-2 ойни, айрим ҳолларда кўпроқни ташкил қилади.\nБолаларга, ёшидан қатъий назар, препарат тана вазнига 0,2 г ҳисобидан (болани 1 кг тана вазнига 6,5 мл 3% ли эритма) буюрилади. 4 ёшгача бўлган болаларга препарат фақат туберкулезга қарши препаратларга микобактерияларни резистентлиги бўлганида буюрилади. Болалар учун суткалик дозаси – 200-300 млни ташкил қилади.\nМеъда-ичак йўллари томонидан: меъда-ичак бузилишлари, иштаҳани ёмонлашиши ёки йўқолиши, кўнгил айнаши, қусиш, қоринда оғриқ, ич кетиши ёки қабзият.\nЖигар ва ўт чиқариш йўллари фаолиятини бузилиши: протромбин вақтини ва жигар трансаминазалари фаоллигини ошиши, жигар ўлчамларини катталашиши ва оғриқ пайдо бўлиши, жигар энцефалопатияси (онгни чалкашиши, уйқучанлик), сариқлик, гепатит.\nЮрак қон-томир тизими томонидан: васкулитлар, артериал босимни ўзгариши.\nНерв тизими томонидан: бош айланиши.\nҚон яратиш аъзолари ва лимфа тизими томонидан: лейкопения, протромбин синтезини бузилиши, тромбоцитопения, агранулоцитоз, эозонофилия, D витамини алмашинувини бузилиши ҳисобига кальций ва фосфор мувозанатини бузилиши, гемолитик анемияни ривожланиши.\nБуйрак фаолияти ва сийдик чиқариши йўллари фаолиятини бузилиши: кристалурия.\nТери ва тери ости тўқималари томонидан: эшакеми, пурпура, эксфолиатив дерматит, энантемалар, экзантемалар, иситма, юборилган жойда ўзгаришлар, шу жумладан, қизариш, оғриқ, флебит.\nСкелет-мушак ва бириктирувчи тўқималар томонидан: бўғимларда оғриқ.\nНафас тизими томонидан: бронхоспазм, ўпкада эозонофил инфильтрат.\nИммун тизими томонидан: ўта юқори сезувчанлик реакциялари, шу жумладан астма кўринишлари, гипертермия; Леффлер синдроми.\nЭндокрин тизими томонидан: гипотиреоз.\nМоддалар алмашинуви томонидан: плазма гипокалиемияси ва рН даражасини камайиши (юрак қон-томир касалликлари бўлган пациентларга узоқ муддат қўлланганида).\nБошқалар: коллапс ҳолат.\nКўрсатилган ҳолатлар, одатда дозаси камайтирилганида ёки препаратни юбориш қисқа вақтга бекор қилинганида йўқолади, уч марталик тўғри овқатланиш тартибида улар камроқ намоён бўлади. Аллергик ҳолатларда антигистамин воситалар, кальций хлориди, аскорбин кислотаси, узоқ муддат давом этган аллергик реакцияларда эса – кортикостероидлар буюрилади.\nПрепаратга ёки ёрдамчи моддаларига юқори сезувчанликда оғир даражадаги жигар етишмовчилиги, гепатит, жигар циррози, оғир даражадаги буйрак етишмовчилиги, юракнинг чап қоринчаси миокардининг яққол гипертрофияси, декомпенсацияланган юрак етишмовчилиги, меъда ва ўн икки бармоқ ичак яра касаллиги, микседема, амилоидоз, оғир атеросклероз, тромбофлебитлар, қон ивишини бузилишлари, ҳомиладорлик ва лактация даврида вена ичига юбориш мумкин эмас.\nМетаболизмнинг умумий йўллари учун рақобати туфайли, қонда изониазиднинг концентрациясини оширади, рифампицин, эритромицин, линкомицинни сўрилишини бузади. В12 витаминининг ўзлаштирилишини бузади, бунинг оқибатида анемия ривожланиши мумкин.\nМеъда-ичак йўллари касалликлари, жигар ва буйрак фаолиятини бузилишлари, юрак етишмовчилиги бўлган пациентларга эҳтиёткорлик билан буюрилади (оғир даражадаги бузилишлар бўлганида қўллаш мумкин эмас).\nПрепаратнинг катта дозаларини, шунингдек этионамид билан мажмуада узоқ муддат қўлланиши қалқонсимон без фаолиятини пасайишига олиб келиши мумкин.\nНатрий аминосалицилат қўлланганида кристалурия ривожланиши мумкин. Сийдикнинг рН реакцияси ишқорий ёки нейтрал бўлганида уни ҳосил бўлиши секинлашади.\nНатрий аминосалицилат қўлланганида қон ивиши бузилиши мумкин. Келиб чиқиши турлича қон кетиши хавфи бўлганида эҳтиёткорлик билан буюрилади.\nГемолитик анемияни ривожланиш хавфи борлиги сабабли, глюкозо-6-фосфатдегидрогеназа танқислиги бўлган пациентларга эҳтиёткорлик билан қўлланади.\nНатрий ионларининг миқдори пасайтирилган овқатланиш тавсия этилган пациентларга натрий аминосалицилатни қўллаш тавсия этилмайди.\nДаволаниш вақтида чекиш ва алкоголь истеъмол қилиш мумкин эмас.\nГематома ва флебитлар пайдо бўлишини олдини олиш учун ингичка игналар қўлланади ва ҳар хил веналарга навбат билан юборилади.\nШок ҳолатларига йўл қўймаслик мақсадида эритмани секин юбориш керак.\nДаволаш вақтида сийдикнинг лаборатор ва жигарнинг функционал ҳолатини назорат қилиш керак.\nПрепаратни болаларга қўллашни чеклашга нисбатан маълумотлар йўқ.\nПрепарат автотранспортни бошқариш ёки бошқа механизмлар билан ишлашда реакция тезлигига таъсир қилмайди, бироқ даволаниш давомида бош айланиши, жигар энцефалопатияси симптомлари ривожланиши мумкин бўлган шахслар психомотор реакциялар тезлигини талаб қилувчи фаолиятларни бажаришдан сақланишлари керак.\nДиспепсик ҳолатлар, кўнгил айниши, қусиш, ич кетиши, иситма бўлиши мумкин, психоз, шок ҳолатлари ривожланиши мумкин. Кўрсатилган ҳолатларда препарат юборишни дарҳол тўхтатиш керак.\n100 мл ёки 200 мл ёки 400 мл дан шиша бутилкаларда; 1 бутилка картон қутида. 400 мл дан полимер контейнерларда.\nЁруғликдан ҳимояланган жойда, +8оС дан +18оС гача бўлган ҳароратда сақлансин.


Қозоғистонда “НУР”ланиш кучаймоқда\n16 май 2021, Тошкент вақти: 14:12\nҚозоғистон президенти Нурсултон Назарбоев ўз номини турли шаҳар ва жойларга қўйиш таклифига расман ҳеч қачон рўйхушлик берган эмас.\nЖорий ҳафта бошида иқтидордаги “Нур Ўтан” партияси аъзолари Қозоғистон пойтахти Остона шаҳридаги халқаро аэропортни президент Нурсултон Назарбоев номи билан аташ таклифини киритдилар.\nПартия раиси бўлмиш Нурсултон Назарбоевнинг биринчи ўринбосари Дархан Қалетаев бу таклиф дунёнинг кўп мамлакатларида қўлланиладиган тажриба асосида киритилганини таъкидлайди:\n- Буни бизнинг депутатлар ўйлаб топгани йўқ. Бу бутун дунёда қўлланиладиган тажриба. Масалан, АҚШда Кеннеди, Рейган, катта Жорж Буш номидаги аэропортлар бор, шунинг учун Остонадаги аэропортни ҳам президент номи билан аташ ўринли, дея ҳисоблайман, дейди Дархан Қалетаев.\n“Нур Ўтан” партияси аъзоларининг бу таклифини парламентдаги аксар депутатлар ҳам қўллаб-қувватламоқдалар.\nАввалроқ қозоқ парламенти депутатлари Остона шаҳри, шунингдек, Олмаота ва Остонадаги шоҳкўчалар номларини ҳам президент номи билан аташ таклифини илгари сургандилар. Бу таклиф қозоғистонлик айрим таҳлилчиларга ҳам жўяли кўринмоқда.\n- Қозоғистон мустақилликни қўлга киритгач, президент йирик ислоҳотлар ўтказди, мамлакат иқтисодига катта ижобий ўзгаришлар киритди. Шунинг учун расмийларнинг президент номини абадийлаштириш мақсадида илгари сураётган таклифлари ўринли, дейди қозоқ сиёсатшуноси Нурлан Сейдин.\nАммо Назарбоев номини Остона аэропортига бериш таклифига эътироз билдираётган таҳлилчилар ҳам йўқ эмас. Чунончи қозоғистонлик сиёсатшунос Эдуард Полетаев АҚШдаги аэропортларга вафот этган ёки собиқ президентлар номи берилганини эслатади.\nАйни пайтда маҳаллий кузатувчиларнинг айримлари Қозоғистонда ҳам худди Туркманистонда бўлгани каби шахсга сиғиниш иллати кун сайин илдиз отиб бораётганини таъкидламоқдалар.\nБунга улар, жумладан, 15 май куни “Нур Ўтан” партиясининг 10 йиллик юбилейида Нурсултон Назарбоевга “менинг президентим” дея мурожаат қилганлари ёки “Назарбоев Қозоғистон президентидан ҳам улуғроқ мақомга эга” дея ялтоқланишларини мисол ўлароқ келтирадилар.\nШунингдек, кузатувчилар Қозоғистонда турли муассаса, фирма, ресторан ва ҳатто озиқ-овқат маҳсулотларига президент исмининг биринчи учта ҳарфи, яъни “нур” префиксини қўшиш урчиётгани, туғилаётган ўғил болаларга Нурсултон дея исм қўйиш урфга айланиб бораётгани мамлакатда шахсга сиғиниш ҳолати бошланганининг белгиси эканини айтмоқдалар.\nҚозоқ сиёсатшуноси Айдос Саримов эса мамлакатда президент шахсига сиғиниш тенденцияси аллақачон шаклланиб улгурган, деган фикрда.\n- Қозоғистонда шахсга сиғиниш ҳолати анчадан буён бор ва у аллақачон шаклланиб бўлган. Бу экстремал кўринишга ўтиб кетмасайди, деган хавотирдаман. Бунақа ҳолатни ўз вақтида туркманистонликлар бошдан кечирган эдилар, дейди Айдос Саримов.


SUPER-8 акцияси орқали дазмолни бор-йўғи 50 000 сўмга сотиб олинг!\nGOODZONE дўконлар тармоғи яқинлашиб келаётган 8 март байрами арафасида SUPER-8 акцияси бошланганлиги ҳақида хабар беради ва 8 ойгача фойдали муддатгача тўловларни маълум қилади.\nКундалик ҳаётни замонавий маиший техникаларсиз тасаввур қилиш қийин. Тадқиқотлар шуни кўрсатдики, турли хилдаги маиший техникаларни ишлатиш мавжуд вақтни 30 фоизгача тежайди. Тасаввур қилиб кўринг, электр-қиймалагич, блендр, миксер, микротўлқинли печсиз таом тайёрлаш учун қанча вақт кетган бўлар эди. Ўз ташқи кўринишига эътибор бериш ҳам кам вақт олмайди, соч учун замонавий мултистайлер уй шароитида гўзаллик салонидан қолишмасдан, бор-йўғи 30 дақиқа ичида турмаклар қилишга имкон беради.\nТасодифан ёқиқ қолдирилган дазмол кийимда куйган доғ қолдиргани, энг ёмон ҳолатда эса ёнғинга сабаб бўлишини ҳамма эсласа керак. Автоўчиш функциясига эга замонавий дазмол тўхтаган вазиятда – ўчади, ҳаракат датчиклари ишлайди. Техника янада қулайроқ ва «ақлли»роқ бўлиб бормоқда, мультиварка 20тагача ўрнатилган ва махсус таом тайёрлаш дастурларига эга бўлиб, робот чангютгич кирларни автоматик тарзда аниқлаб, хонани тозалаб чиқади ва зарядланиш жойига яна қайтиб келади.\nҲеч бир нарса абадий эмас, техника бузилади, эскиради, шундай вақтда шунчаки янгилаб, янада мукаммалроқ янги ускуналардан фойдаланишни ёки аввал ишлатмаган қўшимча қурилмани олишни истайсиз. Масалан, тостер ошхонада жуда ҳам зарур бўлган техника эмас, бироқ агар у бўлса, нонушта тайёрлаш бўйича имкониятларимиз сезиларли даражада ортади.\nШу билан бирга ҳар доим ҳам оилавий ёки шахсий бюджет хоҳишга қараб дарҳол янги ускуналарни харид қилишга имкон беравермайди.\nШунинг учун яқинлашиб келаётган 8 март байрами арафасида GOODZONE 8 ойгача фойдали муддатли тўлов билан Super-8 акциясини бошлайди. Бу ҳамёнбоп нархларга янги техника олиш учун ажойиб имкониятдир. Муддатли тўловни рўйхатдан ўтказиш учун фақатгина паспорт керак.\nАкцияда турли савдо белгиларининг икки мингдан ортиқ товарлари жуда ҳам арзон нархларда мавжуд. Улардан айримлари:\nPolaris PMC0554D мультиваркаси— 56 995 сўм\nPhilips GC1430/20/BC дазмоли — 40 711 сўм;\nPanasonic MJM-176 шарбат чиқаргич — 81 422 сўм;\nСоч учунPhilips BHD029/00 фени — 28 494 сўм;\nLG VK76A01NDR чангютгичи — 64 000 сўм;\nМуддатли тўлов асосида харид қилиш шартлари:\nскоринг-тестдан ижобий ўтиш (кредитга лаёқатлиликни текшириш тизими);\nТошкент ёки Тошкент вилоятида пропискага эга бўлиш;\nПрописка бўлмаган ҳолатда вақтинчалик рўйхатдан ўтган бўлиш ва икки йилдан бери яшаш.\nСамарқанд аҳолиси учун ҳам прописка бўлиши зарур.\n№1 дўкон: А. Темур кўчаси, 129Б\nМўлжал: «Шаҳристон» метро бекати\n№2 дўкон: Чиланзор-6, Bunyodkor СМ\nМўлжал: «МирзоУлуғбек»метро бекати\n№3 дўкон: Самарқанд шаҳри, Гагарин кўчаси, 178\nАкция ва чегирмалар ҳақида кўпроқ маълумотларни GOODZONE'нинг ижтимоий тармоқлардаги расмий саҳифалари орқали билиб олиш мумкин.\n16:00 / 04.03.2021\nGOODZONE барча аёл-қизларимизни муборакбод этади\n20:00 / 04.01.2021\nGOODZONE маиший техника дўконлари тармоғида яна бир янги дўкон - GOODZONE Ц-1 ўз мижозларини кутмоқда!\n20:00 / 14.12.2020\nGOODZONE дўконлар тармоғидан янги йил акцияси


Муваффақиятга эришиш учун олий маълумотли бўлиш унча шарт эмаслигига 10 та далил — Minbar\nМуваффақиятга эришиш учун олий маълумотли бўлиш унча шарт эмаслигига 10 та далил\n20 апр 12:50 4 дақиқада ўқийсиз Мақолалар\nДипломсиз ҳам улкан ютуқларни қўлга киритган истеъдодли кишилар (Билл Гейтс, Стив Жобс ва б.) муваффақиятга эришиш учун албатта олий маълумотли бўлиш керак деган гапларнинг тўғри эмаслигини аллақачон исботлашган. ОТМдаги ўқишини ташлаб кетган оддий одамларнинг тақдири қандай кечган?\n1. Мен 26 ёшдаман, Санкт-Петербургда 27 та гул дўконим бор. Бу муваффақиятга эришишимга 18 ёшимда эшитган мана бу гап ёрдам берган: "Сен ёмон йигит эмассану, пулинг йўқ-да". Бу гап менга қаттиқ таъсир қилди. Чўнтагимда озгина пулим бор эди ўшанда, бир синфдошим билан эски машинада мижозларга гул етказиб бера бошладик. Орадан уч йил ўтгач, ўша – камбағаллигимни юзимга солган қиз йўлимда пайдо бўлди, лекин маълум бўлишича, у эътиборимга арзимас экан. Институтни 2-курсда ташлаб кетдим: бир кунда ҳам имтиҳон топшириб, ҳам ходимларимга маош тўлашим керак эди. Иккинчисини танладим.\n2. Худойим-эй, иккита олий маълумот олгач, эндигина англаб етдим, бундан буён ўқишга бориш учун эрталаб соат 7 да турмасам ҳам бўлади! Ишга бориш учун энди соат 6 да туришим керак.\n3. Иккинчи курсдалигимда сессияда бир муаллим аёл менга қониқарсиз баҳо қўйди, имтиҳонни қайта топшириш мумкин эмас эди (“Ҳайдалиш” куйини чалингиз...). Бир йилни бекор ўтказмаслик учун фрилансерлик қила бошладим, мижозлар ҳам тез топилди. Ўқишни тиклаш вақти келганда мен ойига 300-500 долларлик доимий даромадга эга эдим. Ўқишга қайтгач, институт менинг ўсишимни чеклашини тушундим. Таҳсилни сиртқига кўчириб, 4-курсгача ўқидим, дипломимни ҳалигача олганим йўқ. Истиқболли студияда профессионаллар ёнида ишлай бошлагач, ишим юришиб кетди: студия, стартап, энди катта бир корпорация эгасиман... Ҳозир ўша муаллим аёлнинг исмини эслолмайман, лекин унга чин дилдан раҳмат айтмоқчиман!\n4. Мен юридик академияда ўқирдим. Ўқиш даврида банкда ишлай бошладим. Бир ярим йилда кичик ходимликдан бутун бошли йўналиш кураторлигигача кўтарилдим. Тўлиқсиз олий маълумотли бўла туриб шунга эришдим. Тезда бу иш менга қизиқ бўлмай қолди. Банкни ташлаб интернет-маркетинг соҳасига ўтдим. Таҳсилни тугатмоқчи эдим, лекин шарт эмаслигини тушундим ва ўқишни қўйиб, янги мутахассисликни миридан-сиригача ўрганишда давом этдим. Кейинги барча иш жойларимда мендан фақат бир марта олий маълумот ҳақидаги дипломимни кўрсатишимни сўрашди. Лекин мен уни йўқотиб қўйганман деб ҳазиллашдим ва шу билан бу мавзу ёпилди. Улар учун менинг тажрибам ва билимим муҳимроқ эди, уларни кўрсатгач, диплом масаласи ўз-ўзидан барҳам топди.\n5. Университетни битирган студентлар ва мутахассислик бўйича иш – бамисли ди Каприо ва “Оскар”. Ишга жойлашиш учун олий маълумотли бўлиш кифоядек туюлади, лекин барибир етарли бўлмайди. Биринчи уринишдаёқ ишга кириш жуда қийин.\n6. Беш йил ичида учта фирмада ишладим, раҳбарларимнинг ҳаммаси олий маълумотсиз эди. Олий маълумот олганим ҳақида бир эмас, иккита дипломим бўлишига қарамай бирон-бир кичикроқ раҳбарлик лавозимига ҳам номзодим қўйилмаган.\n7. Агар ўз бизнесингиз бўлишини хоҳласангиз, сизда танлай олиш ва бунинг учун туриб бериш қобилияти бўлиши керак. Буни университетда ўргатишмайди. Юксак марраларга эришишни истасангиз, суткасига камида 12 соат ишлашингиз, доимо ўқиб-ўрганиб боришингиз ва арзимаган майда-чуйдалар билан шуғулланишни бас қилишингиз лозим. Университетни ташлаган талабадан реклама компанияси эгасига айлангунимча ўтган олти йил ичида ўзим эмас, биров учун ишладим, саноқсиз китобларни ўқидим, катта қарзга ботиб таваккал қилдим, сочимга оқ тушди. Лекин ҳануз эртанги кунимдан кўнглим тўқ эмас.\n8. Синглим бугун олий маълумот олгани ҳақидаги дипломини олиб келди. “Яхшилаб сақлаб қўй, йўқотиб қўйма, кун келиб болаларингга кўрсатасан”, – деди онам нима дейишини билмай.\n9. Бир дугонам ўтган ёзда ишлагани Туркияга борибди. Борса, унга ваъда қилинган иш ўрнига қулупнай теришини айтишибди. У иккита олий маълумотим бўла туриб шу ишни қиламанми деб норози бўлса, иш берувчи “Нима, қулупнай тераётганингизда биз сизга қарсак чалиб туришимизни хоҳлайсизми?” дермиш...\n10. Ўғлимнинг “Ўқиш нега керак, мана Билл Гейтс олий маълумот олмаган бўлса ҳам миллиардер-ку” ёки “Стив Жобс ҳам университетда ўқимаган” деган гаплари жонимга тегиб кетгач, уни Wi-Fi ўчирилган, қисмларга ажратиб ташланган компьютер турган хонага олиб келдим ва дедим: “Компьютерни гуглсиз тера олсанг ва у ишласа университетдан ҳужжатларингни бемалол қайтариб олишинг мумкин”. Икки соатдан кейин у олдимга келиб, ”Ота, “Wi-Fi”ни ёқинг, курс иши ёзишим керак” деб илтимос қилди.\nтаълим олий маълумот ҳунар


Излаш - Tag - husnixat\nBrand: Бошқа нашриётлар китоблари Код: 1247\n«Грамматика китоби» (Араб тили дарслиги) Сиз азизларга “Араб тили дарслиги” (Грамматика) номли китобнинг 3-қисмини тақдим қилмоқдамиз. У узбек тилида сўзлашувчиларга, араб тили дарслигидир. У асосан тил марказлари учун мўлжалланган бўлиб. мустақил ўрганувчилар учун ҳам фойдадан холи эмас. Аввалг..\nBrand: Бошқа нашриётлар китоблари Код: KB910\n«Ўқиш китоби» (Араб тили дарслиги) Сиз азизларга “Араб тили дарслиги” (ўқиш китоби) номли китобнинг 2-қисмини тақдим қилмоқдамиз. У ўзбек тилида сўзлашувчиларга, араб тили дарслигидир. У асосан тил марказлари учун мўлжалланган бўлиб, мустақил ўрганувчилар учун ҳам фойдадан холи эмас. Аввалги ..\nBrand: Бошқа нашриётлар китоблари Код: KB909\n«Араб алифбосида ҳуснихат» Азиз ва муҳтарам ўқувчилар! Сиз азизларга “Ҳуснихат” (Араб алифбосида чиройли ёзишни ўрганамиз) номли китобни тақдим қилмоқдамиз, У ўзбек тилида сўзлашувчиларга, араб алифбоси дарслигидир. У асосан тил марказлари учун мўлжалланган бўлиб, мустақил ўрганувчилар учун ҳам фой..\nBrand: Бошқа нашриётлар китоблари Код: KB908\n«Алифбе китоби» (Араб тили дарcлиги) Сиз азизларга “Араб тили дарслиги” (Алифбе китоби) номли китобнинг 1 -қисмини тақдим қилмоқдамиз. У ўзбек тили да сўзлашувчиларга, араб тили дарслигидир. У асосан тил марказлари учун мўлжалланган бўлиб, мустақил ўрганувчилар учун ҳам фойдадан холи эмас. А..\nBrand: Бошқа нашриётлар китоблари Код: 655\n«Arab alifbosida husnixat» Ushbu mo'jazgina qo'llanmadan arab tili alifbosida husnixat chiqarish uchun foydalanish mumkin. Nashrga tayyorlovchi: Anvar Ahmad Nomi: «Arab alifbosida husnixat» Nashriyot: «Adabiyot uchqunlari» nashriyoti Hajmi: 56 bet Sana: 2017 yil ISBN: 978-9943-4660-3-6..\n13 дан 17 гача кўрсатиляпти. Жами 17 та (2 саҳифада)


Фарғона экспорти – ривожланиш палласида\n28.05.2018 Муаллиф Соҳиба АБДУРАХМОНОВА\nПрезидентимиз томонидан экспорт қилиш тартиб-тамойилларини соддалаштириш, экспортёр корхоналарни ҳар томонлама қўллаб-қувватлаш ва имтиёзлар бериш борасида қабул қилинган 1 та фармон, 4 та қарор экспортга маҳсулот чиқариш, шунингдек, унинг географиясини кенгайтиришга кенг йўл очиб бермоқда.\nВилоятимизда белгиланган ҳудудий экспорт прогноз кўрсаткичларини бажариш, қишлоқ хўжалиги маҳсулотлари экспорти ҳажмларини ошириш бўйича тизимли чоралар кўриляпти.\nШунингдек, Фарғонада экспорт ҳажмини кўпайтириш, экспортни ташкил этиш ва амалга ошириш ҳамда импорт ҳажмини қисқартириш, маҳаллийлаштирилган маҳсулотлар ишлаб чиқаришни кўпайтириш, бу борадаги ишларни доимий мониторинг қилиш, тадбиркорларга амалий ёрдам кўрсатиш, мавжуд муаммо ва тўсиқларни бартараф этиш мақсадида Фарғона вилоят ҳокими ва вилоят прокурорининг қўшма фармойиши қабул қилинди.\nУнинг асосида вилоят ва туман (шаҳар)ларда экспорт ҳажмини кўпайтириш ва бу борадаги ишларни мониторинг қилиш ишчи гуруҳлари ҳамда мувофиқлаштирувчи гуруҳ шакллантирилиб, уларга аниқ вазифалар юклатилди.\n– Вилоятимизда 221 (саноат 163, мева-сабзавот 58) нафар экспортёрнинг ҳар бири учун ҳамда қўшимча аниқланган 28 нафар тадбиркорни (7,1 млн.долларлик маҳсулот) экспорт фаолиятига жалб этиш учун “Йўл харитаси” ишлаб чиқилди, – дейди вилоят ҳокимлигининг бош мутахассиси Ҳусанбой Холдоров. – Унда 2018 йилга белгиланган экспорт прогнози ижросини таъминлаш, бу борадаги салоҳиятни ошириш ва экспортёр фаолиятига тўсиқ бўлаётган муаммоларни бартараф этишга қаратилган масалалар белгиланган. Маҳсулотларни ойма-ой экспортга ортиш жадвали тасдиқланиб, бириктирилган масъул ходимлар томонидан ижроси таъминланиши назоратга олинди. Таъкидлаш керакки, бугунги кунда вилоятимиз қишлоқ хўжалиги маҳсулотлари экспорти бўйича республикада етакчи ўринни эгаллаб тургани бу борадаги саъй-ҳаракатларнинг амалий ифодасидир.\nВилоятда 2018 йил учун ҳудудий тасарруфдаги хўжалик субъектларига жами 189,0 млн.долларлик экспорт прогнози белгиланган бўлиб, шундан 38,0 млн. доллари саноат ва 151,0 млн. доллари мева-сабзавот маҳсулотлари ҳисобига тўғри келади.\nХусусан, жорий йилнинг шу кунига қадар 49,9 млн. долларлик маҳсулотлар экспортга чиқарилиб, 5 ойлик учун белгиланган прогноз 116,1 фоизга бажарилди. Шундан экспортда саноат маҳсулотлари улуши 14,7 млн. доллар, мева-сабзавот маҳсулотлар 35,2 млн. долларни ташкил этди. Натижада ўтган йилнинг 5 ойлигига нисбатан ҳудудий экспорт 1,5 мартага ўсди.\nҚоида ва меъёрларга мувофиқ амалга оширилади »


Bir Damlik | JANJAL\n« Показуха от «Бирдамлик»\nСегодня Абдурахим Пулатов не вправе говорит от имени партии “Бирлик” »\nРад жавоби олган кочкинлар очлик эълон килишди\nБирлашган Миллатлар Ташкилоти Кочкинлар буйича Олий Комиссарининг (БМТ КБОК) Козогистондаги доимий ваколатхонаси биноси олдида, диктаторлик тузумига карши нозуравон каршилик курсатиш «Бирдамлик» харакатининг Козогистон булими аъзолари муддати белгиланмаган Очлик акциясини бошладилар.\nПикетчилар ушбу ташкилотнинг Козогистон булими рахбари Сезар Дюбоннинг истеъфосини талаб килишаяпти ва шу билан бирга, Узбекистонда утказилган президентлик сайловлари натижаларидан норозилигини хам ифодалашмокчи.\nАкция иштирокчиларининг барчаси Узбекистонда хам «Бирдамлик» харакатининг турли вилоятлардаги аъзолари булишган ва Андижон вокеаларидан кейин бошланган катагонлардан кейин мамлакатдан чикиб кетишга мажбур булишган.\nБирок, Козогистондаги БМТнинг Кочкинлар буйича Олий комиссари уларнинг хали бирортасига кочкин макоми бергани йук. Аксинча, уларнинг 5 нафари дунё кочкинларининг панохи булган бу ташкилотнинг рад жавобини олди.\n13 декабрь куни, БМТ КБОКнинг Олмаота шахридаги булими, андижонлик Бахтиёржон Мамажоновга хам кочоклик макоми беришни рад этиш тугрисида хабарнома жунатди.\nМаълумки, БМТ Кочкинлар буйича Олий Коммисарининг, хар бир кочкинга нисбатан кабул килган у ёки бу карори бутун дунё конунчилигига асосланган, БМТ кочоклар Комиссарлиги резолюциялари, норматив хужжатлари асосида кабул килинган булиши ва бу асослар хабарномада тулик курсатиб утилиши керак.\nБМТ КБОКнинг Алмати булими ваколотхонаси бошлиги Сезар Дюбон имзоси куйилган хабарномада, Бахтиёр Мамажоновга нисбатан кабул килинган ушбу карор кандай асосларга кура кабул килингани хакида шундай дейилади:\n«Решение о Вашем несоответствии требованиям для предоставления международной защиты было основано на следующих факторах:\n* Информация, предоставленная Вами в Офис УВКБ ООН, не была признана как достоверная в отношении основных пунктов Вашего заявления по следующим причинам:\n* Информация, предоставленная Вами, не была рассмотрена в качестве достоверной или убедительной»\nКуриниб турганидек, хабарномада бир кочкинга халкаро химоя берилмаслигининг асосли сабаблари курсатиб утилмаган.\nБахтиёржон Мамажоновнинг узи хам хабарномани укиб хайрон булганини яширмайди.\n– Менга кочоклик макомини беришни рад этиш хакидаги билдиришнома ута стандарт ёзилган. Аризаларнинг ечимлари юзасидан хаттоки Узбекистон прокуратуралари хам бундай тушинарсиз жавоб беришга хадди сигмайди. Мен бу галати хабарнома юзасидан УВКБ ООН рахбари уринбосари Нарасимха Рао билан сухбатлашдим. Унга аризачи сифатида уз аризам буйича тушунарли ва батафсил жавоб олиш хукукига эга эканлигимни айтдим. Нарасимха Рао эса битта гапни кайтариб туриб олди: «Аппеляция аризаси ёзинг”. «Нима деб ёзай? Айтиб булдимку? Ёки Сизлар бирон бир хато ёки ёлгон маълумотни топдингизми?» десам, яна уша гап: «Аппеляция аризасини ёзинг».\n«Бирдамлик»нинг яна бир аъзосига рад жавоби берилиши, харакатининг Алмати булими аъзоларининг норозилигига сабаб булди.\nДиктатор Каримовнинг тайзиклари туфайли Узбекистондан чикиб келиб, Козогистонда куним топган «Бирдамлик» харакати фаоли Махбуба Чоршанова хам Бахтиёр каби БМТ КБОК томонидан кочкин макомига лозим курилмаяпти:\n– УВКБ ООН ташкилотининг гояси- кочокларга, кочоклик макомини излаган инсонларга хар томонлама кумак бериш,уларнинг хукукларини химоя килиш. Мен узимга нисбатан булган тазийиклардан сунг,бу ерга кочиб келишга мажбур булгандим. Ташкилотнинг Козогистон булими юкоридаги гоялар учун хизмат килмайди. Ташкилот бюрократик машинага айланган,у тоборо Узбекистондага тузумни ёдимга солаяпти- дейди Махбуба.\n34 ёшли Бахтиёр Мамажонов 8 ёшли кизи ва рафикаси билан 2007 йилнинг 17 июнида Алмати шахрига келиб, БМТ КИОК офисига мурожат килганди.\nАндижоннинг Мархамат шахрида тугилган Бахтиёр, Узбекистондаги диктатуранинг палак отишини индамай кузатиб тура олмади. Нохакликлар ва реперессияларнинг кучайиб бориши окибатида юзага келган 2005 йил май ойидаги Андижонда булган вокеаларда халк билан булди. Уша конли вокеалардан кейинги ёппасига бошланган «фильтрация» жараёнида, Андижон шахар ИИБ терговчилари томонидан каттик жарохат олди.\nТошкентдаги шифохоналардан бирида даволанганидан сунг унга «Субдрал гематома» ташхиси куйилди.\nАндижон вокеалари Каримов хукуматининг кул-оёгини ечиб юборди: минглаб хур фикрли инсонлар мамлакатдан кувилди, минглаб узгача фикрловчилар камокка ташланиб кийнокларга дучор килинди, демократик институтлар ёпиб ташланди. Узбекистон гуёки зулматга гарк булди.\nМана шундай бир шароитда Бахтиёр Мамажонов «Бирдамлик» харакатининг Андижон булимини очди ва булим атрофига унлаб инсонларни бирлаштира олди.\nКаршилик курсатишнинг нозуравон усулларини таргиб килувчи бу харакатнинг Узбекистондаги юзлаб аъзолари турли сиёсий тадбирларини утказишга харакат килиб келади. Бирок, Каримов тузуми турли фитналар ва зуравонликлар билан «Бирдамлик»нинг куплаб тинч намоишлари ва пикетларининг иштирокчиларини босим остига олади.\n2007 йил 21 март куни Тошкентнинг Хадра майдонида утказилган митинглардан бирида, харакатнинг бошка аъзолари каторида Бахтиёр Мамажонов хам Шайхонтохур тумани ИИБ ходимлари томонидан ушлаб кетилган ва 4 соат давомида тергов килинган эди.\nАндижонлик хукук химоячиси Гулбахор Тураева ва журналист Умида Ниёзоваларни камокдан куткариш буйича утказилган норозилик акцияларидаги фаол иштироки туфайли Бахтиёр Андижон шахар ИИБси томонидан алохида назоратга олинади.\n– Алохида назоратга олиндинизми, тамом, узингизнинг ва оила аъзоларингизни тинчи бузилади. Формали ва формасиз ходимлар Сизнинг хонадонингизга куннинг хохлаган вактида бемалол кириб келишаверади. Кучада юрганингизда хуфялар ортингиздан колмайди, каерга борасиз, ким билан учрашасиз, хаммаси суратга олинади. Сиз хакингизда махалла ва ишхонангизда турли булмагур гап-сузлар таркатилади. Куча-куйда калтаклаб хам кетишади, – дейди Бахтиёр.\nАндижон шахар милициясининг харакатлари тоборо «дадиллашаётанини» сезган Бахтиёр оиласи билан Хоразм вилоятининг Урганч шахридаги танишиникида яширинади. Кейинчалик Кораколпогистоннинг Беруний туманига утади. У ерда хам кузатув ва кидирув бошлангач, Козогистонга кочишга мажбур булади.\nАлматига келгач Бахтиёр куплаб Узбекистонлик кочоклар билан танишди. Улар билан биргалашиб «Бирдамлик»нинг Козогистон булимини ташкил килишди. Купчиликнинг фикри билан Бахтиёр харакатнинг Алмати булими раиси этиб сайланди.\n– Харакат булими аъзолари Ватандан узокда булишларига карамасдан, Узбекистондаги вокеаларни ташвиш билан кузатиб боришаяпти. Каримов сиёсатига карши турли пикетлар уютираяпмиз. Якинда 7 декабрь куни Узбекистонинг Козогистондаги элчихонаси олдида И.Каримов режимига Узбекистонда фукароларнинг конституцион хукукларини паймол этилишига карши норозилик акциясини утказиб унда Каримовнинг истеъфосини талаб килдик. Бундан ташкари, шу ернинг узида “Бирдамлик” газетасини чоп этишга харакат килмокдамиз. Козогистонда узбекистонлик фукароларнинг хукукий химоя килиш учун имкониятлар кидираяпмиз, – дейди Бахтиёр Мамажонов.\nБМТ КБОК ташкилоти ходими Бахтиёр Мамажонов билан 2007 йилнинг 17 сентябр куни дастлабки интервью – сухбатни утказди.\n– Ходим Узбекистондаги реал холат хакида ута саёз тушунчаларга эгалигини куриб, афсусландим. Бу ташкилотга бошига ташвиш тушганлар мурожаат килишади. Офис ходимлари эса сизга дастлаб ишончсизлик билан, баъзи холларда эса, менсимасдан карашади. Мен агар уз соглигим ва озодлигим учун ташвишланмаганимда, хаётимга хукуматнинг куч ишлатар ташкилотлари томонидан таъзик булмаганида бу ерга келмасдим. Хаётимни ёлгон устига куриш нияти менда хеч качон булмаган. Мен уйимда усган урикнинг бир дона мевасини узга юртлардаги фаровон хаётга алмаштирмасдим. Уша сухбатдан сунг 3 ой утгач менга рад жавобини беришди, – дея хикоя килади Бахтиёр Мамажонов.\nУзбекистонлик барча кочоклар сингари, Бахтиёрни хам кариндошлари ва якинлари юртда колиб кетишган. Айникса Бахтиёр кекса ва касалманд онасини куп уйлайди. Бирок, Бахтиёрнинг Узбекистонга кайтиши ута хавфли.\nКандайдир тушунарсиз сабабларга кура кочкинлик макоми берилмаётган Бахтиёр Мамажонов ва унинг издошларини куриб, 2005 йилдан буён Европа мамлакатларидан бирида укиётган бир талабанинг гапларини эсладим.\nАка, – деганди у, – Андижон вокеасидан купчилик узбеклар четга чикиб кетиш учун имконият сифатида фойдаланишаяпти. Мен укиётган ерда хам бухоролик, самаркандлик ва сурхондарёлик савдогар йигитлар «Биз Андижонликмиз» деб кочкин макомини кулга киритишди. Улар хаттоки Андижон каерда жойлашганини тузукрок тушунтириб бериша олмайди. Хозир улар уз якинларини хам тортишаяпти бу ёкларга.\nУзок йиллар Жиззах вилоят Ички ишлар бошкармасининг уюшган жиноятчилик ва терроризмга карши кураш булими рахбари лавозимида ишлаган, унлаб хур фикрли ва намозхон ёшларнинг хайтига зомин булган бир киши хам 2003 йилда БМТ КБОК томонидан сиёсий кочкин деб топилиб, дархол АКШга жунатилганди. Бундай мисоллар куп.\nАндижон вокеаларини уз кузи билан курган ва кейинчалик Каримовнинг сиёсатига карши курашмокчи булган Бахтиёр Мамажоновга ухшаганлар эса, Узбекистонга кушни булган мамлакатлардаги БМТ КИОКнинг ваколотхоналари эшиги тагида йиллаб саргайиб утиришибди.\n«Бирдамлик» харакатининг Алмати булими фаолларининг фикрича БМТ КБОКнинг Алмати булими уз ишида адолатсизлик ва сансалорликка йул куймокда.\n-Эхтимолки, ваколотхона рахбарияти ва ходимлари Каримов режими билан якиндан хамкорлик килаётган булишлари мумкин. Акс холда, улар бизнинг такдиримизга бунчалик бефарк булишмаган булардилар, – дейишади бугун «Бирдамлик»нинг Козогистон булими аъзолари.\nШу сабабли улар БМТ КБОК офиси олдида бошлаган муддатсиз очлик акциясидан кузда тутилган Сезар Дюбон ва бошка ходимларнинг истеъфоси талаблари каторига, ноконуний сайланган Узбекистон диктатори Каримовнинг хокимиятдан кетиши талабини хам куйишган.\n– Нимадир килишимиз керак, Ватанга кайтиш имконияти йук, Козогистонда барча фукаролик, иктисодий, ижтимоий хукукларсиз яшаш огир. Биз каерда булсак хам,Узбекистонда демократик жамият куришга хиссамизни кушишга, хукукларимизни химоя килишга интиламиз – дейишмокда «Бирдамлик»чилар.\nThis entry was posted on December 27, 2007 at 4:04 pm and is filed under Birdamlik, Uzbekistan.\tYou can follow any responses to this entry through the RSS 2.0 feed. You can leave a response, or trackback from your own site.\n3 Responses to “Bir Damlik”\nBir Damlikni sirini BMT ham bilib qolibdida.\nBahadur Chariev siysat minan biznesni farqini bilamydugan adam.\nBirdamlik saytida bugun Says:\nУзбекистон Республикаси «Бирдамлик» харакати Тошкент шахар булим рахбари, Инсон хукуклари химоячилари фаоли Мухитдинов Акромхўжа\nОхирги маротаба 2006 йил 14 мартда Тошкент шахар Шайхонтохур тумани жиноий ишлар судлари томонидан Узр.Рес нинг ЖК нинг 276-моддаси 2 кием А банди билан 3 йил муддатга озодликдан махрум килинган. Лекин халкпарвар давлатимиз Яна муруввт курсатди 9 феврал 2007 йил Узр.ЖК нинг 74 моддасига биноан Ганишерга аввал тайинланган жазо ахлок тузатиш ишига алмаштирилди.\nAxmak Chariev bulmsa halkparvar davlatga karshi nega kurshmokchisiz.